Jaga-Jaga Ibu, Perkembangan Janin Terganggu Punca Bayi Pramatang - Kajian

Bayi pramatang didefinisikan sebagai
bayi yang dilahirkan sebelum mencapai minggu ke-37 kehamilan
.
Namun, bagaimana berlakunya kelahiran dan apa punca bayi pramatang ini? Adakah ia berpunca daripada gangguan perkembangan janin? Ikuti artikel ini untuk penjelasan lanjut.

Bayi pramatang boleh dibahagi kepada 4 subkategori berdasarkan usia kehamilan iaitu:

pramatang melampau
 (lahir kurang atau pada minggu ke-28),

sangat pramatang
 (lahir kurang daripada 28-32 minggu kehamilan),

pramatang sederhana
 (lahir antara minggu 32 dan 37kehamilan)

Apakah risiko kelahiran bayi pramatang?

Risiko kelahiran bayi pramatang
berbeza bergantung kepada keadaan
. Terdapat pelbagai faktor yang boleh meningkatkan risiko anda untuk bersalin pramatang, seperti:

Usia ibu ketika hamil

Merokok

Berat badan berlebihan atau kurang berat badan sebelum hamil

Penjagaan pranatal yang tidak baik

Mengambil alkohol semasa hamil

Mengalami keadaan kesihatan, seperti tekanan darah tinggi,
preeklampsia
, diabetes, gangguan pembekuan darah, atau jangkitan

Mengandungkan bayi yang mempunyai kecacatan kelahiran tertentu

Hamil dari hasil persenyawaan in vitro (IVF)

Mengandung kembar dua atau lebih

Mempunyai sejarah keluarga yang bersalin pramatang

Mengandung terlalu awal selepas kelahiran terdahulu

Mempunyai
jangkitan saluran kencing

Jangkitan penyakit kelamin (STD)

Kedudukan plasenta rendah

Punca bayi pramatang: Tumbesaran tertangguh pada perkembangan janin?

Satu kajian yang diterbitkan
Scientific Reports
menyatakan, bayi pramatang melampau melalui proses tumbesaran tertangguh. Ia berkaitan mikrobiotik dan mikroorganisma lain yang tinggal di dalam usus.

Berdasarkan analisis metabolisma yang dilakukan pada bayi pramatang, ia menunjukkan badan mereka bertindak balas seolah-olah mereka sedang berpuasa.

Penemuan ini juga menunjukkan perkembangan mikrobiotik dalam bayi pramatang memiliki masalah tumbesaran, berkemungkinan menyumbang kepada ketidakupayaan mereka untuk memetabolisma nutrien dengan betul.

Menurut Ketua Pegawai Bersekutu Penyelidikan Sains Asas di
Stanley Manne Children’s Research Institute
di
Ann & Robert H. Lurie Children’s Hospital of Chicago,
yang juga merupakan Profesor Penyelidikan Pediatrik, Mikrobiologi dan Imunologi di
Northwestern University Feinberg School of Medicine
, Dr Patrick Seed,

“Melalui penyelidikan yang dilakukan, kami dapat mengenal pasti ciri-ciri dalam mikrobiotik dan metabolisma yang mempunyai hubung kait dengan kegagalan pertumbuhan.

Ia mungkin dapat memberikan cara serta kaedah baru untuk meramal, mencegah dan merawat masalah yang berlaku dalam kalangan bayi pramatang.’

Tambah beliau lagi, walaupun kini saintis tidak mempunyai cara untuk mengenal pasti bayi dengan risiko kegagalan tumbesaran, tetapi kewujudan mikrobiotik mungkin dapat membantu memberikan bimbingan intervensi individu dan mengukur tindak balas terhadap terapi.

Sebab bayi pramatang: Perbezaan komposisi mikrobiotik

Mikrobiotik setiap individu dianggarkan terdiri daripada satu trilion bakteria, dengan 10 kali jumlah sel
microbial
 bagi setiap manusia.

Kajian membuktikan ciri-ciri mikrobiologi tertentu
memainkan peranan dalam menjadi faktor penentu
 berkaitan obesiti, alahan, asma, diabetes, penyakit autoimun, kemurungan dan pelbagai jenis kanser.

Kajian juga menunjukkan perbezaan yang amat ketara antara bayi yang lahir cukup bulan dengan bayi lahir secara pramatang.

Dr Seed – Ketua Bahagian Penyakit Berjangkit di
Lurie Children’s
memberitahu mereka turut mengkaji hubungan antara mikrobiotik usus, metabolisma dan pertumbuhan pada bayi pramatang.

Hasil keputusan yang diperolehi masih memerlukan lebih banyak kajian untuk dilakukan. Penyelidik masih lagi dalam usaha mengkaji sama ada kematangan mikrobiotik dan metabolisma tertentu adalah mempunyai hubung kait dengan bayi yang mempunyai masalah tumbesaran atau tidak.

Gangguan kognitif dan motor punca bayi pramatang

Kegagalan tumbesaran perkembangan janin pada bayi pramatang dipercayai menjadi
faktor risiko kepada masalah gangguan kognitif dan motor
, serta cenderung menyebabkan bayi membesar dengan risiko menghidap obesiti, diabetes dan penyakit jantung.

Dalam kajian yang dijalankan, 36 bayi mengalami kegagalan tumbesaran, manakala bakinya membesar dengan kadar pertumbuhan yang sesuai.

Kumpulan 36 bayi ini mempunyai perbezaan konsistensi dalam mikrobiotik dan metabolisma tanpa mengambil kira komplikasi pramatang seperti sepsis (jangkitan darah),
necrotizing enterocolitis
 (keradangan usus) atau
intestinal perforation
 (penembusan usus).

Bayi dengan masalah tumbesaran dan perkembangan janin juga akan mengalami gangguan kematangan mikrobiotik usus, yang dicirikan dengan tahap kepelbagaian bakteria yang rendah, dominasi bakteria penyebab penyakit tertentu seperti
Staphylococcus
 dan
Enterobacteriaceae,
serta
 perkadaran bakteria tidak berbahaya yang rendah seperti
Veillonella.

 Mereka juga menampakkan perkembangan metabolik yang lambat dengan ciri-ciri yang menunjukkan kekurangan metabolisma glukosa dan bahan non-lipid (lemak), yang membuatkan kebergantungan yang lebih tinggi kepada asid lemak.

Bayi yang mengalami masalah kegagalan tumbesaran dan perkembangan janin akan berterusan berada dalam keadaan fisiologi seakan berpuasa.

Tambah Dr Seed lagi, melalui analisis yang diperolehi mungkin boleh dianggap sebagai penjelasan kepada penyebab peningkatan bekalan kalori kepada bayi yang mengalami kegagalan pertumbuhan sering kali tidak mendatangkan hasil.

Beliau turut mengatakan untuk menghasilkan rawatan yang berkesan, saintis dan penyelidik perlu untuk lebih memahami mengenai masalah tumbesaran dan perkembangan janin serta ketidakupayaan bayi pramatang untuk menggunakan nutrien.


Paras Kolesterol Tinggi? Ini 4 Cara Semula Jadi Untuk Kekalkannya Pada Tahap Yang Rendah

Makanan kurang kolesterol bukan sahaja boleh membantu individu untuk mengawal paras kolesterol di dalam darah, namun ia juga boleh menghindarkan penyakit jantung.

Badan manusia turut
menghasilkan kolesterol (melalui organ hati)
 dan ia memainkan peranan penting dalam proses fisiologi manusia.

Kolesterol juga boleh didapati daripada makanan berasaskan haiwan seperti daging lembu, ayam dan sebagainya.

Jika ia berada pada paras tinggi dan tidak terkawal, ia boleh menyebabkan pelbagai jenis masalah kesihatan.

Baca artikel ini untuk mengetahui cara semula jadi bagi menurunkan paras kolesterol di dalam badan.

Baca lebih lanjut tentang Kesihatan Jantung
di sini.

#1 Elakkan makanan dengan kandungan lemak trans yang tinggi

Bukan sahaja penting bagi
setiap individu untuk mengambil makanan rendah kolesterol
, kita juga perlu mengurangkan pengambilan makanan yang mengandungi lemak trans yang tinggi.

Lemak trans adalah lemak sayuran tak tepu yang telah menjalani pemprosesan industri yang dikenali sebagai hidrogenasi.

Proses tersebut menyebabkan lemak trans mengekalkan bentuk pepejal semasa ia berada dalam suhu bilik (minyak sayur dalam bentuk cecair).

Antara makanan yang kaya dengan lemak trans adalah:

Mentega

Makanan bergoreng

Minyak masak yang diguna pakai semula

Makanan berproses

Menurut Persatuan Jantung Amerika (AHA), lemak trans boleh menyebabkan:

K
olesterol lipoprotein berketumpatan rendah (LDL)
, turut dikenali sebagai kolesterol jahat, meningkat.

Kolesterol lipoprotein berketumpatan tinggi (HDL), turut dikenali sebagai kolesterol baik, menurun.

LDL boleh berkumpul di dalam salur darah arteri menyebabkan ia mudah tersumbat. Perkara ini boleh mengakibatkan masalah jantung dan strok.

HDL pula berupaya untuk membasmi LDL di dalam aliran darah. Jika anda ingin mengambil makanan kurang kolesterol, anda perlu turut mengambil makanan yang rendah lemak trans.

#2 Kurangkan makanan dengan kandungan lemak tepu yang tinggi

Bukan semua makanan tinggi kolesterol menggunakan perkataan kolesterol pada label makanan.

Kadangkala pengambilan sesuatu makanan boleh menyebabkan
paras kolesterol jahat seseorang itu untuk meningkat secara tidak langsung
.

Penting bagi setiap individu untuk memahami mekanisme kawalan kolesterol di dalam badan sebelum memilih untuk mengambil makanan kurang kolesterol.

Sebagai contoh, pengambilan makanan yang mengandungi lemak tepu yang tinggi boleh meningkatkan kolesterol LDL di dalam darah.

Lebihan LDL kemudiannya boleh menyebabkan arteri darah menjadi keras dan tersumbat. Keadaan ini dikenali sebagai aterosklerosis.

Penting buat anda, jika ingin kekal sihat,
untuk tidak memilih makanan rendah kolesterol semata-mata
. Anda perlu memberikan tumpuan kepada aspek lemak tepu juga.

Bukan semua lemak tepu akan menyebabkan kesan peningkatan kolesterol yang sama. Perkara ini telah dibuktikan melalui kajian yang diterbitkan pada tahun 2018.

Pengkaji telah menggunakan minyak kelapa dan mentega untuk melihat kesan peningkatan kolesterol di dalam darah.

Kedua-duanya mengandungi lemak tepu yang tinggi.

Dapatan menunjukkan mereka yang mengambil mentega mempunyai paras LDL yang tinggi berbanding dengan mereka yang mengambil minyak kelapa.

Minyak kelapa boleh meningkatkan paras kolesterol HDL
, maka jika anda ingin mengambil makanan mengurangkan kolesterol, anda perlu memahami aspek peningkatan elemen kolesterol dalam aliran darah.

#3 Ambil serat boleh larut, paras kolesterol boleh turun

Serat bukan sahaja bagus untuk sistem penghadaman manusia, ia juga boleh menurunkan paras kolesterol LDL dan mengekalkan kesihatan jantung pada tahap yang optimum.

Kajian pada tahun 2017 yang melibatkan 69 orang India dengan paras kolesterol tinggi menunjukkan mereka yang mengambil 70g serat boleh larut mempunyai jumlah kolesterol LDL yang rendah.

Antara makanan yang kaya dengan serat boleh larut adalah:

Sayur-sayuran.

Buah-buahan.

Bijirin penuh.

Kekacang.

Walaupun serat boleh larut dapat menurunkan jumlah kolesterol LDL, tetapi ia tidak akan mempengaruhi paras kolesterol HDL atau pun lemak trigliserida.

Pengambilannya secara berlebihan juga boleh menyebabkan
masalah sembelit, sakit perut dan perut kembung
.

Bagi yang tidak biasa, anda boleh meningkatkan jumlah serat boleh larut dalam amalan pemakanan anda secara berperingkat.

#4 Pilih makanan mengurangkan kolesterol seperti ikan dan kekacang

Makanan seperti sayur, ikan dan kekacang bukan sahaja kaya dengan protein, ia juga mengandungi lemak tepu mono yang tinggi.

Lemak ini berada dalam bentuk pepejal
 di bawah suhu bilik. Antara makanan yang kaya dengan lemak tepu mono adalah:

Avokado.

Kekacang seperti almond, kacang tanah dan kacang Brazil.

Minyak sayuran seperti minyak zaitun, kacang dan minyak bunga matahari.

Kajian pada tahun 2019 yang melibatkan 119 orang dewasa dengan ukur lilit pinggang yang tinggi menunjukkan pengambilan makanan dengan paras lemak tepu mono yang tinggi boleh menurunkan paras LDL.

Pun begitu, ia tidak mempunyai kesan baik kepada paras trigliserida dan kolesterol HDL di dalam darah pesakit.

Selain daripada lemak tepu mono,
makanan yang mengandungi lemak tak tepu poli seperti omega 3 dan omega 6
 juga boleh mengurangkan paras kolesterol LDL di dalam badan tanpa mempengaruhi paras kolesterol HDL.

Khasiat ini boleh didapati dalam makanan seperti ikan (salmon, tuna), kekacang dan minyak tumbuhan seperti minyak jagung, minyak kacang soya dan minyak bunga matahari.

Konklusi

Makanan rendah kolesterol (atau makanan mengurangkan kolesterol) boleh memberikan kesan baik kepada kawalan jumlah kolesterol di dalam darah pesakit.

Ia boleh membantu anda untuk mengekalkan kesihatan pada paras optimum.

Sekiranya anda mempunyai sebarang persoalan berkaitan dengannya, ajukan kepada doktor perubatan bertauliah.


Sebelum Cuba Sebarang Cara Hilangkan Kuning Bayi, Ketahui 5 Mitos Ini Dahulu!

Betul ke menggunakan susu kambing untuk bayi kuning ini berkesan? Bagaimana pula dengan kaedah menjemurkan
bayi jaundis
 di bawah sinaran cahaya matahari pagi?

Kalau ingin tahu sama ada petua-petua tersebut mitos atau sebaliknya, teruskan membaca perkongsian artikel ini.

Untuk mendapatkan lebih banyak info tentang Keibubapaan, sila dapatkannya
di sini.

Masalah bayi jaundis

Sebelum menjawab persoalan mengenai keberkesanan menggunakan susu kambing untuk bayi kuning, ayuh kita ketahui secara ringkas mengapa ia berlaku.

Jaundis merupakan tanda paras bilirubin tinggi dan adalah perkara biasa terjadi pada minggu pertama kehidupan bayi yang baru lahir, khususnya bagi si kecil yang dilahirkan pramatang.

Bilirubin adalah produk daripada pecahan normal sel darah merah, boleh meningkat disebabkan beberapa faktor:

Bayi baru lahir
 mempunyai kadar pengeluaran bilirubin lebih tinggi kerana jangka hayat sel darah merah lebih pendek dan kepekatan sel darah merah yang tinggi berbanding dewasa

Bayi baru lahir mempunyai fungsi hati yang tidak matang – membawa kepada metabolisme bilirubin lebih perlahan

Berkemungkinan bayi baru lahir mengalami kelewatan penyingkiran mekonium, menyebabkan peningkatan penyerapan semula bilirubin dalam usus

Kuning yang dialami bayi baru lahir disebut sebagai jaundis fisiologi dan dianggap tidak berbahaya

Jika si kecil yang baru lahir kelihatan kuning, pakar pediatrik akan melakukan ujian darah untuk mengukur tahap bilirubinnya.

Sekiranya keadaan ringan, anda boleh menjaganya seperti biasa dan dinasihatkan untuk
menyusukan bayi
 dengan lebih kerap. Ini akan dapat menggalakkan pergerakan usus bagi mengeluarkan bilirubin melalui najis.

Jadi sesuaikah menggunakan susu kambing untuk bayi kuning?

Rawatan yang lebih sesuai dan biasa digunakan adalah fototerapi – bayi diletakkan di bawah cahaya biru khas bagi membantu memecahkan bilirubin berlebihan.

Susu kambing untuk bayi kuning: Mitos & salah faham

Terdapat banyak salah tanggapan yang dikaitkan dengan jaundis. Berikut adalah fakta di sebalik beberapa mitos yang dipercayai secara meluas.

Mitos 1: Jaundis boleh dirawat dengan terapi cahaya matahari

Fakta
: Amalan ini tidak digalakkan kerana ia tidak berkesan dan mungkin berbahaya. Bayi baru lahir yang dijemur di bawah matahari boleh mengalami dehidrasi, sekali gus memburukkan keadaan.

Cahaya matahari secara langsung dan sinaran UV boleh mengakibatkan selaran matahari yang menyakitkan pada
kulit nipis si kecil.

Mitos 2: Susu kambing untuk bayi kuning

Fakta
: Tiada kajian klinikal yang dapat mengesahkan susu kambing berkesan untuk jaundis neonatal.

Di samping itu,
sistem pencernaan
 dan hati si kecil masih belum matang serta tidak dapat mencerna susu kambing mahupun susu lembu. Malahan kedua-dua susu ini tidak mempunyai nutrien yang diperlukan bayi berbanding
susu ibu
.

Lebih menakutkan, pengambilan susu tidak dipastur dan tercemar boleh mengakibatkan jangkitan kuman brucellosis.

Brucellosis yang menjangkiti ibu hamil boleh menyebabkan keguguran spontan, kematian janin atau menjangkiti janin dalam kandungan. Bakteria ini juga boleh disebarkan daripada ibu yang dijangkiti kepada anak
melalui penyusuan
.

Mitos 3: Bayi baru lahir yang mengalami jaundis berkemungkinan mengalaminya lagi ketika dewasa

Fakta:
 Kebanyakan kes jaundis neonatal adalah fisiologi dan hanya berlaku semasa beberapa hari pertama kehidupan.

Masalah kuning
 yang berlaku di kemudian hari tidak mempunyai kaitan dengan jaundis neonatal.

Mitos 4: Beri air masak kepada bayi baru lahir untuk ‘membuang’ penyakit kuning

Fakta:
 Selain memberikan susu kambing untuk bayi kuning,
air masak
 juga dikatakan sebagai kaedah yang membantu menghilangkan jaundis. Namun ia adalah tidak benar.

Walaupun ada kalanya bayi baru lahir yang diberi
susu ibu secara eksklusif
 mungkin mengalami jaundis berpanjangan, tetapi ia bukan sebab untuk berhenti menyusukan si manja atau menambahnya dengan air.

Selagi
ibu menyusu
 tidak mengambil sebarang ubat tradisional dan bayi berada dalam keadaan sihat serta berlaku penambahan berat badan, penyusuan susu ibu secara eksklusif perlu diteruskan.

Bahkan ibu disyorkan untuk menyusukan bayi baru lahir sekurang-kurangnya 8-12 kali sehari dalam beberapa hari pertama bagi menangani jaundis.

Baca juga:

Mitos 5: Bayi jaundis tidak berbahaya dan tidak memerlukan rawatan

Fakta:
Selalunya, jaundis neonatal tidak berbahaya. Tetapi
ibu bapa
 harus sentiasa mengambil berat tentang keadaan ini dan mengukur tahap bilirubin bagi mengelakkannya daripada menjadi lebih teruk.

Paras bilirubin yang sangat tinggi boleh menjejaskan pendengaran dan menyebabkan kernicterus – satu bentuk kerosakan otak.

Segera dapatkan nasihat doktor jika berdepan situasi berikut:

Jaundis muncul dalam 24 jam pertama kehidupan (jaundis patologi)

Keadaan kuning bayi
 semakin teruk

Keputusan saringan menunjukkan
bayi mengalami G6PD

Bayi sebelum ini dalam keluarga anda mengalami jaundis neonatal yang teruk

Kehadiran najis berwarna pucat atau air kencing gelap

Bayi anda dilahirkan pramatang

Kesimpulan

Pencegahan terbaik untuk jaundis bayi adalah penyusuan yang mencukupi diberikan antara 8-12 kali sehari untuk beberapa hari pertama kehidupan.

Manakala
bayi yang diberi susu formula
 memerlukan antara 1-2 auns, kira-kira 30 hingga 60 mililiter susu formula setiap 2-3 jam untuk minggu pertama.

Elakkan daripada memberikan susu kambing untuk bayi kuning kerana ia tidak sesuai untuk si manja yang masih kecil, bahkan tidak disyorkan pakar.

Jika terdapat sebarang pertanyaan, berundinglah dengan doktor untuk mendapatkan maklumat yang tepat.


Pening semasa Hamil: Ini 3 Perkara yang Anda Perlu Tahu

Pening adalah masalah lazim yang berlaku kepada ibu hamil. Pening boleh berlaku pada bila-bila masa semasa tempoh kehamilan. Jika anda mengalami rasa pening semasa hamil, teruskan membaca artikel ini.

Apa yang menyebabkan rasa pening semasa hamil?

Semasa anda hamil, hormon dalam tubuh anda akan berubah. Perubahan dalam paras hormon boleh membawa kepada perubahan dalam saluran darah. Saluran darah yang meningkat akan menggalakkan aliran darah kepada bayi anda, tetapi mengurangkan aliran darah kembali kepada anda. Malahan, tekanan darah anda juga akan semakin rendah. Jadi, darah yang mengalir ke otak anda akan berkurangan, justeru anda mengalami pening.

Pening juga boleh terjadi disebabkan perubahan dalam sistem kardiovaskular. Denyutan jantung anda akan jadi laju, menyebabkan amaun darah dalam tubuh anda meningkat. Penyebab lain ialah paras gula darah rendah. Tubuh anda perlu menukar metabolismanya. Pening juga boleh berlaku disebabkan oleh tumbesaran uterus anda. Rahim yang semakin membesar meletakkan lebih tekanan pada saluran darah ibu hamil.

Bagaimana untuk mengelakkan pening semasa hamil?

Bagi mengurangkan rasa pening semasa hamil, anda boleh cuba cara di bawah:

−Berbaring. Dengan berbaring mengiring, anda boleh meningkatkan aliran darah ke otak anda. Cara ini boleh mengurangkan masalah pening dan mengelakkan anda pitam. Bagi mengekalkan posisi tidur, anda boleh letakkan satu bantal di belakang badan anda dan satu lagi bantal di bawah pinggul anda. Berbaring terlentang boleh membuatkan keadaan lebih teruk.

−Makan lebih kerap. Anda disarankan untuk mengambil sedikit makanan pada setiap kali hidangan di siang hari supaya tubuh anda sentiasa ada tenaga.

−Jangan berdiri terlalu lama. Ini boleh mengurangkan peredaran darah anda. Jika anda perlu berdiri, cubalah untuk menggerakkan badan anda sedikit.

−Jangan duduk atau berdiri terlalu cepat. Darah boleh terhimpun dalam kaki anda, sementara darah boleh menjadi kurang dalam otak anda. Jadi, anda mungkin akan mengalami pening. Semasa anda berbaring, anda perlu bangun perlahan-lahan untuk duduk. Kemudian, selepas beberapa minit, anda boleh bangun perlahan-lahan daripada posisi duduk anda.

−Jangan mandi air panas atau berendam air panas. Ini kerana ia boleh meningkatkan saiz saluran darah anda.

Bila perlu berjumpa doktor?

Pening boleh dikurangkan dengan melakukan beberapa tips. Bagaimanapun, hubungi doktor anda jika anda melihat tanda-tanda tidak normal pada tubuh anda seperti pendarahan faraj, sakit pada bahagian abdomen, hilang penglihatan, sakit kepala, ataupun simptom lain.

Pening semasa hamil boleh menyebabkan anda rasa hendak pitam dan membuatkan anda tidak selesa. Ini adalah keadaan yang biasa dan boleh diatasi dengan perubahan yang mudah dalam gaya hidup anda. Bagaimanapun, anda perlu berjumpa dengan doktor jika masalah ini menjadi semakin teruk.

Hello Health Group
 tidak menyediakan nasihat perubatan, diagnosis, atau rawatan.


Susu Badan Anda Terlalu Cair? Ibu Jangan Panik, Baca Ini Dulu Untuk Tahu Kenapa Ia Jadi!

Semua ibu di dunia ini pasti mahukan anak mereka mendapatkan sumber nutrisi yang mencukupi untuk perkembangannya.
Susu badan ibu merupakan sumber nutrisi yang terbaik berbanding sumber yang lain
.

D
isebabkan itu, para ibu sering berasa risau terhadap kondisi susu badan mereka terutamanya dari segi tahap kelikatannya.
Ada pendapat yang mengatakan susu badan yang cair akan menyebabkan anak anda tidak mendapat nutrisi yang secukupnya.

Adakah ini benar? Jom kuti artikel ini dengan lebih lanjut untuk mengetahui sejauh mana kesahihan pendapat ini!

Mengapa susu badan boleh menjadi cair?

Ramai yang tidak tahu bahawa susu badan sememangnya akan wujud dalam keadaan cair dan pekat.
Kelikatan susu ini sebenarnya bergantung kepada 2 jenis susu
, iaitu:

1. Foremilk (susu awal)

Ia merupakan susu yang berada di hadapan “kilang” susu pada payudara. Susu ini lebih cair, tinggi kandungan air, tinggi kandungan gula, berwarna kebiruan atau kehijauan (bergantung kepada ibu) serta mengandungi vitamin, protein dan karbohidrat.

2. Hindmilk (susu akhir)

Ia merupakan susu yang berada di belakang “kilang” susu pada payudara. Susu ini lebih pekat serta mengandungi lemak dan kalori yang tinggi. Susu ini sangat penting untuk membuat bayi kenyang dan tumbesaran mereka.

Namun demikian, ada juga beberapa
 faktor luaran dan dalaman yang mempengaruhi kelikatan susu badan
. Berikut merupakan faktor-faktornya:

Cuaca

Ibu yang kerap mengosongkan payudara

Pemakanan ibu

Saiz perut bayi

Perlu risau atau tidak jika susu badan cair?

Sebenarnya, anda tidak perlu risau sekiranya susu badan anda cair. Ini kerana susu badan anda sememangnya mempunyai keadaan sedemikian dan tetap mengandungi nutrisi yang sangat diperlukan oleh anak anda.

Selain itu,
anda perlu tahu bahawa terdapat 2 keadaan susu
 iaitu “foremilk” (susu awal) dan “hindmilk” (susu akhir) yang masing-masing kelebihan nutrisinya yang tersendiri.

Susu awal mungkin rendah lemak namun tinggi kandungan gula. Susu akhir yang tinggi lemak pula sangat penting untuk tumbesaran anak anda.

Ketika sedang menyusukan anak, anda mungkin boleh perhatikan bahawa pada permulaan waktu anda menyusukan anak,
 susu badan yang keluar adalah cair
.

Lama-kelamaan, susu badan anda akan menjadi pekat dan seterusnya menjadi sedikit pejal pada akhir penyusuan. Inilah yang dikenali sebagai “foremilk” (susu awal) dan “hindmilk” (susu akhir).

Oleh itu, anda tidak perlu risau akan kelikatan susu badan anda kerana ia tidak akan mendatangkan sebarang mudarat kepada anda dan juga anak anda.

Jangan risau, ia bukanlah satu masalah besar

Tuntasnya,
 kelikatan susu badan bukanlah pengukur kepada jumlah nutrisi yang terdapat di dalamnya
. Sebagai seorang ibu yang menyusukan anak dengan susu badan, anda perlu sentiasa kekal aktif dan positif terhadap penyusuan anak.

Ini bertujuan memastikan proses penghasilan susu badan berjalan lancar dan anak anda akan memperolehi 100 peratus manfaat daripadanya!

Hello Health Group tidak menyediakan nasihat perubatan, diagnosis, atau rawatan.

Baca juga:

Susu Badan Tak Cukup? Jangan Risau, Ada 9 Cara Banyakkan Susu Badan Untuk Mommies Amalkan

Adakah Saya Perlu Pam dan Buang Susu Badan Selepas Mengambil Ubat Bius?

Apakah Penyebab Anda Tidak Patut Menyusukan Anak Dengan Susu Badan?


Aneroksia Nervosa

Definisi

Apa itu Aneroksia Nervosa?

Anoreksia nervosa adalah gangguan makan yang mempunyai ciri-ciri berat badan yang rendah yang dianggap tidak sihat bagi umur dan ketinggian mereka. Orang yang mengalami gangguan emosi ini mempunyai ketakutan yang tinggi mengenai berat badan, walaupun mereka kurang berat badan, dan mempunyai persepsi imej tubuh. Mereka boleh diet atau senaman berlebihan atau menggunakan cara lain (eg. Ubat-ubatan, paksa muntah) untuk menurunkan berat badan.

Apakah kebarangkalian Aneroksia Nervosa?

Anoreksia nervosa adalah lebih biasa di kalangan wanita berbanding lelaki. Anoreksia biasanya bermula semasa pra-remaja atau tahun remaja atau usia muda dewasa. Anoreksia nervosa boleh menyebabkan berat badan yang sangat rendah yang boleh mengancam nyawa jika tidak dirawat. Sila berbincang dengan doktor anda untuk maklumat lanjut.

Simptom-simptom

Apakah simptom-simptom Aneroksia Nervosa?

Gejala umum anoreksia nervosa adalah

Takut dengan berat badan atau menjadi lemak, walaupun kurang berat badan.

Memaksa muntah;

Mengambil diuretik untuk membuang air kecil atau julap untuk membuang air besar;

Mengambil pil diet;

Tidak makan atau makan sangat sedikit;

Menjalankan banyak aktiviti, walaupun dalam keadaan cuaca buruk atau apabila menyakiti atau letih;

Risau berat makanan dan mengira kalori.

Tiada selera makan juga boleh menyebabkan kesan psikologi yang boleh membuat seseorang tidak bertindak seperti diri mereka. Mereka mungkin bercakap tentang berat badan dan makanan sepanjang masa, tidak makan di hadapan orang lain, menjadi muram atau sedih, atau tidak mahu keluar dengan kawan-kawan. Orang yang tiada selera makan juga mungkin mempunyai penyakit psikiatri dan fizikal yang lain, termasuk:

Kemurungan;

kebimbangan
;

Mulut kering;

Isu-isu dengan jantung dan / atau otak;

Sensitiviti melampau kepada sejuk.

Mungkin ada beberapa gejala tidak disenaraikan di atas. Jika anda mempunyai sebarang kebimbangan mengenai gejala, sila berunding dengan doktor anda.

Bila saya harus berjumpa doktor?

Jika anda mempunyai sebarang tanda-tanda atau gejala-gejala yang disenaraikan di atas atau mempunyai sebarang pertanyaan, sila berunding dengan doktor anda. Anoreksia boleh mengancam nyawa apabila berat badan adalah rendah. Kebanyakan orang yang tiada selera makan akan menentang rawatan kerana mereka tidak fikir mereka mempunyai masalah. Ia sentiasa terbaik untuk menyokong mereka dan meyakinkan mereka bahawa mereka mempunyai masalah dan mereka memerlukan perhatian perubatan.

Punca

Apakah Punca Aneroksia Nervosa?

Punca sebenar anoreksia nervosa tidak diketahui. Banyak faktor yang mungkin terlibat seperti kemurungan dan penyakit mental yang lain. Gen dan hormon boleh memainkan peranan. Media sosial juga boleh mempengaruhi persepsi seseorang kecantikan dengan menggalakkan jenis badan yang nipis.

Faktor-faktor Risiko

Apakah yang meningkatkan risiko saya kepada Aneroksia Nervosa?

Terdapat banyak faktor-faktor risiko untuk anoreksia nervosa, seperti:

Sejarah keluarga.

Jika anda mempunyai ibu atau saudara perempuan dengan tiada selera makan, anda lebih cenderung untuk menghadapi gangguan.

Kurang keyakinan diri
.
 Seseorang dengan anoreksia mungkin tidak suka dirinya. Mereka mungkin tidak suka cara mereka kelihatan, atau berasa putus asa. Sering menetapkan matlamat yang sukar untuk dicapai untuk dirinya sendiri dan cuba untuk menjadi sempurna dalam setiap cara.

Perubahan hidup atau peristiwa tekanan.
 Peristiwa trauma (seperti rogol) dan juga peristiwa tekanan (seperti memulakan pekerjaan baru); boleh membawa kepada tercetusnya anoreksia.

Pengaruh media sosial
.
Imej pada TV, Internet dan di media cetak menggalakkan jenis badan nipis. Imej-imej ini mengaitkan menjadi kurus untuk berjaya dan cantik. Ini boleh menjadi faktor risiko lain.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Aneroksia Nervosa didiagnosis?

Doktor membuat diagnosis dari sejarah perubatan (terutamanya berat badan dan diet), pemeriksaan fizikal, dan ujian makmal untuk menolak syarat-syarat lain. Tiada ujian khusus wujud untuk anoreksia. Kehilangan berat badan yang melampau tanpa penyakit fizikal, terutamanya dalam seorang wanita muda, biasanya satu tanda penting.

Doktor mungkin bertanya:

Sudah berapa lamakah anda risau tentang berat badan anda?

Adakah anda kerap bersenam?

Adakah anda menggunakan mana-mana kaedah untuk menurunkan berat badan?

Adakah anda pernah muntah secara paksaan?

Adakah sesiapa memberitahu anda bahawa anda terlalu kurus?

Adakah anda sering berfikir tentang makanan?

Adakah anda pernah perlu menyembunyikan makanan untuk menyimpan untuk masa lain?

Adakah sesiapa dalam keluarga anda dengan gangguan makan?

Jika tiada selera makan disyaki, doktor menjalankan ujian darah tambahan. Ujian-ujian ini mungkin termasuk:

Albumin;

Ujian kepadatan tulang untuk memeriksa tulang nipis (osteoporosis);

CBC;

Elektrokardiogram (ECG atau EKG);

elektrolit;

Ujian fungsi buah pinggang;

Ujian fungsi hati;

Jumlah protein;

Ujian fungsi tiroid;

Ujian kencing.

Bagaimana pesakit Aneroksia Nervosa dirawat?

Cabaran yang paling besar dalam merawat anoreksia nervosa adalah membantu orang yang mengakui bahawa mereka mempunyai penyakit. Kebanyakan orang dengan anoreksia menafikan bahawa mereka mempunyai gangguan makan. Orang sering masukkan rawatan hanya apabila keadaannya serius. Rawatan untuk anoreksia mungkin termasuk:

Terapi perhubungan digunakan untuk pesakit muda atau mereka yang mempunyai selera makan untuk masa yang singkat untuk menggalakkan mereka untuk kembali pada diet yang sihat.

Terapi tingkah laku kognitif (sejenis terapi bercakap);

Terapi berkumpulan;

Terapi keluarga.

Ubat-ubatan seperti antidepresan, antipsikotik, dan penstabil mood boleh membantu sesetengah pesakit anoreksia apabila diberi sebagai sebahagian daripada program rawatan yang lengkap. Ubat-ubatan ini boleh membantu kemurungan merawat atau keresahan. Walaupun ubat-ubatan boleh membantu, tiada seorang pun telah terbukti untuk mengurangkan keinginan untuk mengurangkan berat badan.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Aneroksia Nervosa?

Gaya hidup berikut dan rawatan rumah mungkin membantu anda menghadapi anoreksia nervosa:

Mengurangkan tekanan;

Mengakui bahawa anda mempunyai tiada selera makan;

Makan makanan yang ditetapkan oleh doktor atau pakar pemakanan anda;

Menghadiri sesi kaunseling;

Ambil ubat seperti yang diarahkan;

Membeli pakaian yang sesuai, bukan pakaian yang anda perlu untuk mengurangkan berat badan untuk muat.

Sekiranya anda mempunyai sebarang pertanyaan, sila berunding dengan doktor bagi memahami rawatan terbaik untuk anda.


Bukan Boleh Ambil Begitu Sahaja, Ada Sebab Perlu Basuh Buah & Sayur Sebelum Makan!

Kita semua perlu makan buah dan sayur
 untuk memastikan tubuh badan kita mendapat nutrien secukupnya dan mampu berfungsi dengan baik.

Ada individu yang gemar memakan buah dan sayur bersama sajian utama dan ada juga yang suka mengambilnya dengan begitu sahaja.

Walau apapun cara yang anda pilih, ada satu perkara yang perlu diingat untuk dibuat iaitu sila basuh buah dan sayur sebelum makan.

Kenapa? Jom sama-sama kita ikuti artikel ini dengan lebih mendalam lagi!

Kenapa perlu makan buah & sayur?

Meskipun ramai golongan yang gemar memakan buah dan sayur, namun masih ada juga mereka yang tidak suka untuk mengambilnya.

Sewajarnya pendirian tidak suka makan makanan berkhasiat ini perlu diubah sekarang juga kerana ketahuilah bahawa terdapat banyak manfaatnya terhadap tubuh badan.

Sebab paling utama adalah kerana kedua-duanya mengandungi nutrisi, vitamin dan mineral
 yang mampu membuat tahap kesihatan anda menjadi lebih baik.

Selain itu, ia juga tinggi kandungan serat yang sangat penting untuk membantu sistem penghadaman kita menjadi lebih lancar dan sihat.

Kandungan kalorinya yang sangat rendah juga adalah sangat bagus buat mereka yang mengalami berat badan berlebihan dan ingin menurunkan berat badan.

Akhir sekali, ia pasti akan membuat pinggan hidangan anda tampak jauh lebih menarik!

Kenapa perlu basuh buah & sayur?

Sudah menjadi lumrah dalam kehidupan kita, segala makanan segar mesti akan dibasuh terlebih dahulu sebelum dimakan bukan?

Pun begitu, kadangkala kita mungkin akan terlupa ataupun memang tidak peduli untuk melakukannya, jadi ini perlu diubah segera!

Lebih-lebih lagi pada musim pandemik COVID-19 yang sedang melanda seluruh dunia kini, ia memang satu tindakan yang wajar.

Sebab utamanya adalah untuk menghapuskan segala kuman, bakteria atau virus
 yang terdapat di permukaan buah dan sayur ini termasuklah
Listeria
,
Salmonella
 dan E.coli.

Ini kerana produk segar kebiasaannya akan diurus dan disentuh oleh ramai individu dan disimpan di banyak tempat sebelum dipasarkan.

Jadi ada risiko di mana buah dan sayur ini akan tercemar dengan persekitaran di mana ia berada sebelum ini atau ketika ia dipaparkan.

Antara risiko yang wujud adalah ia mungkin tercemar apabila individu berdekatan dengannya batuk, bersin atau sekadar menyentuh dengan tangan sahaja.

Disebabkan itu, basuhlah buah dan sayur anda setiap kali sebelum makan ya?

Cara basuh buah & sayur yang betul

Dengan membasuh segala produk segar yang baru sahaja kalian beli dari pasar raya
, maka mikroorganisme yang terdapat di permukaannya akan mati.

Untuk pengetahuan anda, kebanyakan mikroorganisme ini akan berada pada tanah atau pasir yang melekat pada buah atau sayur.

Untuk menyingkirkan ia, maka anda perlu membasuh tanah atau pasir yang melekat pada produk ini terlebih dahulu menggunakan air.

Caranya adalah dengan meletakkan buah atau sayur di bawah aliran air paip dan sental ia dengan perlahan menggunakan tangan.

Usai mencuci dan menggosok produk ini, maka bilas sekali lagi menggunakan air paip sehingga tiada lagi butir tanah atau pasir.

Sekiranya anda ingin lebih yakin bahawa ia benar-benar telah suci daripada segala anasir jahat,
teknik mengupas kulit atau memasak juga sangat membantu
.

Tip tambahan untuk anda!

Baiklah, sekarang kita semua sudah tahu cara basuh buah dan sayur dengan betul jadi jangan lagi mengulangi kesilapan yang sama ya?

Bagaimana pula dengan aspek menyimpan, mengurus dan memasak buah atau sayur? Adakah terdapat juga beberapa tip tambahan?

Ada, ini yang anda perlu lakukan:

Sentiasa basuh tangan setiap kali sebelum atau selepas mengendalikan produk segar

Simpan produk segar berasingan daripada makanan yang telah sedia siap

Guna papan pemotong, pisau dan utensil yang berbeza untuk memotong produk segar dan makanan yang telah sedia siap

Periksa label (melainkan ia mengatakan “siap sedia dimakan begitu sahaja’) dan jika tidak, sila basuh, kupas dan masak terlebih dahulu

Konklusinya,
 membasuh setiap produk segar termasuklah buah-buahan dan sayur-sayuran
 adalah sangat penting untuk mengelakkan ia daripada dicemari kuman, bakteria atau virus.

Oleh itu, jangan lagi kalian malas, lupa atau sengaja tidak melakukannya selepas ini okay!


Bersenam Bukan Hanya Jadikan Badan Cergas, Tapi Juga Baik Untuk Otak, No 3 Paling UTAMA

Kebaikan bersenam kepada kesihatan badan secara menyeluruh ialah perkara yang sudah diketahui umum. Tetapi tahukah anda, senaman kardio juga memberikan manfaat pada otak?

Melakukan senaman kardio

Suka atau tidak, sememangnya kebaikan bersenam pada badan tidak boleh dinafikan.

Senaman aerobik biasa atau dikenali sebagai kardio, dapat dikaitkan dengan risiko
penyakit jantung
, diabetes dan barah yang lebih rendah.

Dalam masa yang sama, senaman kardio yang dilakukan turut memberikan manfaat pada otak dengan berpotensi meningkatkan produktiviti.

Melakukan aerobik membantu mengurangkan banyak risiko keadaan kesihatan – bermula daripada penyakit jantung sehingga
demensia
.

Kebanyakan aktiviti fizikal menawarkan manfaat kesihatan.

Pun begitu, senaman aerobik secara khususnya sangat bagus kerana ia menyebabkan jantung dan paru-paru bekerja lebih keras daripada biasa.

Setiap individu dewasa disarankan untuk melakukan sekurang-kurangnya 150 minit aktiviti fizikal aerobik setiap minggu.

Antara senaman yang disyorkan adalah seperti:

Berlari

Berbasikal

Berjalan

Berenang

Kelas senamrobik

Dalam perkongsian artikel ini, Hello Doktor akan membincangkan mengenai faedah pada otak yang akan diperolehi apabila melakukan senaman kardio.

Kebaikan bersenam pada otak

Senaman aerobik memberikan manfaat kepada otak dengan cara berikut:

 Mengurangkan risiko demensia

Bersenam secara berkala adalah kaedah paling berkesan untuk mencegah
penyakit Alzheimer
 –  keadaan demensia paling biasa untuk berlaku.

Kajian menunjukkan bahawa individu yang melakukan tahap aktiviti fizikal tinggi mempunyai risiko penurunan kognitif dan demensia lebih rendah.

 Membantu gejala kemurungan dan kegelisahan

Beberapa ujian klinikal menunjukkan senaman aerobik dapat mengurangkan simptom pada individu yang mengalami kemurungan dan
gangguan kegelisahan
.

Aktiviti yang dilakukan juga membantu mencegah daripada wujudnya kedua-dua gangguan emosi tersebut.

 Meningkatkan prestasi kognitif

Di samping mampu menundakan kemerosotan kognitif di kemudian hari, antara kebaikan bersenam yang lain adalah dapat meningkatkan proses pemikiran pada anak dan remaja.

Beberapa penyelidikan menemui bukti yang menunjukkan senaman kardio dan kecergasan fizikal mempunyai kaitan dengan peningkatan tahap akademik di sekolah.

Ia juga dikatakan dapat meningkatkan prestasi melibatkan
tugasan kognitif
 seperti ujian memori.

 Meningkatkan kesihatan otak

Aktiviti aerobik dilakukan menyebabkan banyak proses biologi yang membantu
fungsi otak
, seperti:

Meningkatkan saiz dan fungsi kawasan otak utama seperti hippocampus

Membantu otak mengawal tindak balas terhadap tekanan

Meningkatkan daya tahan terhadap tekanan oksidatif

Mengurangkan keradangan

 Galakkan penuaan otak yang sihat

Seperti bahagian badan yang lain, otak juga akan mengalami
kesan negatif penuaan
. Tetapi ada kebaikan senaman aerobik yang dapat membantu.

Dalam penyelidikan yang dilakukan, melaporkan wujud hubungan antara senaman kardiovaskular dan penuaan otak dan kognitif yang menurun.

2,000 individu dewasa terlibat dalam kajian ini yang melakukan senaman secara berkala dapat memelihara lebih banyak bahagian kelabu (
gray matter
) dan jumlah otak.

Bahagian kelabu pada otak penting dalam memudahkan pelbagai fungsi motor dan kognitif, termasuk kawalan otot, ingatan dan membuat keputusan.

Amalan senaman kardio yang boleh dilakukan

Kini anda sudah mengetahui kebaikan bersenam pada otak. Tetapi apakah senaman kardio yang bagus untuk dicuba?

Ini saranannya:

Kekal aktif secara fizikal

Sasarkan tempoh masa selama 150 minit bagi melakukan aktiviti aerobik intensiti sederhana seperti berjalan kaki berjoging, berbasikal atau
berenang
 setiap minggu.

Aktiviti fizikal lain juga boleh menjadi pilihan kerana tetap akan memberikan manfaat kepada otak anda.

Mencuba aktiviti baru yang digemari

Pilih hobi baharu seperti membaca buku atau mempelajari kemahiran tertentu.

Contohnya seperti kerja kayu, berkebun, menyelesaikan teka-teki atau masalah matematik, penguasaan bahasa atau bermain alat muzik baharu.

Terlibat secara sosial

Teruskan untuk melakukan aktiviti sosial seperti biasa dan elakkan daripada pengasingan.

Lakukan perjumpaan bersama keluarga dan rakan-rakan. Anda juga boleh sertai organisasi sosial atau sukarelawan hospital.

Utamakan keselamatan

Senaman aerobik umumnya selamat untuk dilakukan bagi kebanyakan individu.

Pun begitu, bagi mengelakkan kecederaan, idea terbaik adalah dengan berunding bersama pakar untuk mengetahui rejimen senaman yang bersesuaian.

Mereka yang mempunyai keadaan kesihatan kronik harus mendapatkan pemeriksaan doktor bagi memastikan kesesuaian aktiviti senaman kardio yang dilakukan.

Dalam beberapa kes, individu dengan keadaan jantung atau
tekanan darah tinggi
mungkin perlu menghindari senaman intensiti tinggi.


Nak Tahu Cara Ajar Bayi Merangkak? Ini 8 Petua Boleh Dicuba Parents!

Anak mula menunjukkan keinginan untuk merangkak? Ayuh parents, ketahui cara ajar anak merangkak sebagai tanda sokongan anda kepada si kecil!

Untuk mendapatkan lebih banyak info tentang Keibubapaan, sila dapatkannya
di sini.

Bila anak merangkak?

Apabila sampai waktunya, bayi anda akan mula belajar untuk merangkak.

Ini merupakan antara fasa penting buat bayi kerana ia adalah praktis yang terbaik buat pergerakan mereka.

Kebolehan dan kecepatan bayi mula melangkah ke fasa ini adalah berbeza mengikut bayi.

Oleh itu, anda tidak perlu terkejut jika bayi anda masih belum boleh merangkak sedangkan rakan seusia mereka sudah boleh melakukannya.

Cara ajar anak merangkak

Sebagai ibu bapa, sudah menjadi tugas anda untuk mendorong dan membantu mereka dalam setiap yang dilakukan mereka termasuklah praktis untuk merangkak.

Berikut dikongsikan tip-tip bagi ibu bapa untuk mengajar bayi merangkak.

1. Tiarapkan bayi

Paling penting, bayi memahirkan diri untuk mengawal otot pada lehernya.
Oleh itu, biasakan bayi
untuk meniarap
 di atas perutnya.

Teknik yang dinamakan sebagai ‘tummy time’ ini sangat penting untuk bagi membiasakan mereka dengan posisi itu selain memastikan mereka dapat menstabilkan fleksibiliti badan mereka.

Baca juga:

2. Hadkan pertolongan, antara cara ajar anak merangkak

Meskipun ibu bapa perlu membantu mereka untuk praktis merangkak, ia sebenarnya perlu dihadkan.

Ini bertujuan membiasakan mereka untuk berusaha dengan sendiri dan mengurangkan kebergantungan terhadap ibu bapa.

Jangan terlalu cepat
berasa kasihan
 kepada mereka dan merencatkan proses pembelajaran mereka.

3. Sediakan ruang yang selamat sebagai cara ajar anak merangkak

Anda juga perlu memastikan bahawa kawasan yang digunakan oleh bayi untuk praktis merangkak adalah selamat.

Pastikan kawasan tersebut luas, rata agar ia tidak sukar untuk mereka mendapatkan melatih keseimbangan badan mereka.

Jangan pula membiarkan mereka berlatih merangkak di atas tilam yang terlalu lembik atau mempunyai halangan kerana ia akan membahayakan
keselamatan mereka.

4. Letakkan permainan di hadapan bayi

Setiap individu memerlukan motivasi untuk mencapai sesuatu. Begitu juga dengan bayi.

Mereka juga memerlukan sesuatu untuk mereka kejar atau capai di hadapan mereka ketika sedang belajar merangkak.

Dalam konteks ini, anda boleh
menggunakan permainan
. Namun, anda perlu memerhatikan mereka agar mereka tidak terjatuh akibat terlalu teruja.

Selain itu, gunakan umpan seperti muzik atau warna yang boleh menarik perhatian mereka.

5. Elakkan penggunaan ‘baby walker’

Jangan membiasakan mereka untuk berjalan menggunakan ‘baby walker’ untuk mengelakkan kebergantungan mereka terhadapnya.

Menurut pakar, penggunaannya perlu dihadkan kepada dua jam sahaja dalam masa satu hari.

Selebihnya, biarkan
mereka bermain
 di atas lantai. Ini kerana ia akan membuatkan pergerakan bayi anda terbatas dan bayi anda tidak dapat praktis untuk bergerak semaksima yang mungkin.

6. Jangan terburu-buru ajak anak merangkak

Bak kata pepatah, sedikit-sedikit lama-lama jadi bukit. Anda tidak perlu terlalu gopoh sehingga mula tertekan dan
memaksa anak
 anda untuk praktis merangkak.

Kesemua peringkat dan fasa perkembangan bayi perlu memerlukan masa.

7. Fisioterapi dan senaman

Bagi sesetengah bayi, simulasi sahaja mungkin tidak akan berjaya. Oleh itu, ibu bapa boleh membantu bayi dengan melakukan senanam dan fisioterapi terhadap bayi.

Namun begitu, anda diingatkan untuk melakukan ini atas nasihat dengan bantuan pakar.

8. Merangkak bersama, salah satu cara ajar anak merangkak

Ibu bapa seharusnya memberikan segala dorongan, sokongan dan galakan yang diperlukan oleh bayi untuk
praktis merangkak
 dengan jayanya.

Anda tidak perlu menjadi seorang jurulatih kepada bayi, cukup sekadar merangkak
bersama bayi
 untuk membuat mereka lebih bersemangat dan bermotivasi untuk meniru perbuatan insan kesayangan mereka.

Jika
ada ibu bapa
 lain yang berlagak dan menunjuk-nunjuk kebolehan anaknya untuk merangkak pada awal usia kepada anda, abaikannya.

I
a bukanlah bergantung sepenuhnya kepada usia semata-mata namun juga bergantung kepada bayi itu sendiri.
Lambat atau cepat, bayi anda juga akan melalui fasa tersebut.

Sebagai ibu bapa yang prihatin, berikan sokongan dan dorongan yang penuh kepada bayi dan sentiasa
melihat perkembangannya
 dari hari ke hari.


Manfaat Kesihatan Daripada Diet ADF

Pelbagai cara yang sering diamalkan oleh individu yang ingin menurunkan berat badan. Antaranya adalah seperti berpuasa. Antara amalan puasa yang sering dilakukan adalah seperti
intermittent fasting
ataupun diet ADF. Adakah tabiat seperti ini dapat membantu menurunkan berat badan? Dan apakah manfaat kesihatan lain yang boleh diperolehi?

Berpuasa merupakan satu amalan biasa bagi kebanyakan individu dan ia dianggap sebagai satu perbuatan yang baik untuk kesihatan. Puasa bermaksud seseorang individu itu tidak akan makan dan minum untuk satu tempoh masa tertentu.

Sebelum ini, pelbagai kajian telah dilakukan untuk mengkaji kesan biologi pelbagai jenis diet puasa terhadap haiwan dan juga manusia. Diet ini adalah termasuk jenis diet kalori berterusan (
continuous calorie restriction
),
puasa berselang (intermittent fasting
) atau puasa bersilih ganti (
alternate-day fasting
, ADF).

Namun, terdapat satu kajian telah dilakukan untuk melihat kesan puasa bersilih ganti atau ADF yang dilakukan secara berterusan oleh individu sihat, yang dipercayai menawarkan beberapa manfaat kesihatan.

Dalam kajian ini, peserta yang terlibat melakukan puasa ADF selama 36 jam tanpa sebarang pengambilan kalori bersama 12 jam waktu makan tanpa had. Dan hasil keputusan kajian telah  disiarkan dalam jurnal
Cell Metabolism
yang diterbitkan 27 Ogos lepas.

Kajian rawak puasa dan diet kalori

Menurut seorang profesor dari
 Institute of Molecular Biosciences at Karl-Franzens University of Graz
 di Austria, Frank Madeo, “Diet kalori  ADF merupakan salah satu daripada intervensi diet yang dianggap ekstrem dan ia belum cukup dikaji dalam ujian terkawal secara rawak.”

“Jadi menerusi kajian ini, kami berhasrat untuk melakukan kajian daripada pelbagai aspek, dari sudut fisiologi sehinggalah melibatkan kesan-kesan molekul. Sekiranya  ADF dan jenis puasa lain adalah berbeza dalam kesan fisiologi dan molekul, maka kajian kompleks melibatkan manusia dalam perbandingan diet kalori yang berlainan perlu dilakukan,” jelas Madeo.

Dalam penyelidikan ini, seramai 60 peserta telah mendaftar untuk tempoh empat minggu dan dibahagikan secara rawak kepada kategori kumpulan ADF atau kumpulan kawalan
ad libitum
, iaitu satu kumpulan yang dibenarkan untuk makan tanpa had.

Setiap peserta yang terlibat adalah individu yang mempunyai berat badan normal dan sihat. Bagi memastikan peserta dalam kumpulan ADF tidak mengambil sebarang kalori semasa diet kalori ADF, mereka diperlukan untuk menjalani pemantauan glukosa secara berterusan. Selain itu mereka turut diminta untuk membuat catatan mengenai hari puasa mereka.

Sepanjang tempoh penyelidikan dijalankan, walaupun dibenarkan untuk meneruskan aktiviti harian seperti kebiasaan, namun setiap peserta perlu ke pusat kemudahan penyelidikan secara berkala untuk diberikan arahan sama ada mengikuti diet kalori ADF atau diet pemakanan biasa.

Manfaat diet kalori ADF

Dalam masa yang sama, penyelidik turut mengkaji seramai 30 individu yang telah mengamalkan puasa ADF untuk tempoh lebih daripada enam bulan sebelum kajian rawak dijalankan. Peserta dalam kajian ini pula telah dibandingkan dengan individu normal dan sihat yang tidak mempunyai pengalaman puasa. Untuk kajian ini, tujuan utama adalah bagi mengkaji kesan jangka panjang diet kalori ADF.

Bagi profesor Harald Sourij yang bertugas di
Medical University of Graz, “
Hasil kajian, kami mendapati secara puratanya, ketika tempoh 12 jam dibenarkan makan secara normal, peserta dari kumpulan ADF mendapatkan kembali kalori yang hilang ketika melakukan puasa, tetapi bukan jumlah keseluruhan kalori.”

Tambah beliau lagi, secara keseluruhannya sepanjang tempoh kajian, peserta kumpulan ADF mencapai purata diet kalori antara 35%. Manakala sejumlah purata 3.5 kilogram kalori berjaya dikurangkan.

Beberapa kesan biologi yang menjurus kepada manfaat kesihatan berjaya ditemui pada peserta dari kumpulan diet ADF, antaranya:

Setiap peserta menunjukkan tahap ketahanan badan keton (
ketone
), walaupun pada hari tidak berpuasa. Ini membuktikan puasa menggalakkan manfaat kesihatan dari pelbagai konteks.

Peserta turut menunjukkan pengurangan tahap sICAM-1, iaitu satu penanda aras yang dikaitkan dengan penyakit berkaitan dengan usia dan keradangan.

Tahap
triiodothyronine
 dapat diturunkan tanpa mengganggu fungsi kelenjar tiroid. Penurunan hormon ini sering dikaitkan dengan tahap kepanjangan usia manusia.

Tahap kolesterol juga berjaya diturunkan.

Peserta kajian juga berjaya mengurangkan
lipotoxic android trunk fat mass
 atau lebih dikenali sebagai lemak perut.

Selain itu, setiap peserta turut mengalami penurunan asid amino, khususnya
amino acid methionine
. Dalam kajian melibatkan haiwan seperti tikus, sekatan asid amino menunjukkan dapat memanjangkan jangka hayat tikus.

Tidak sesuai untuk semua

Bagi ketua endokrinologi di
Medical University of Graz
, Thomas Pieber, sememangnya bagaimana puasa dan diet kalori mendatangkan manfaat kesihatan masih belum dapat dijelaskan sepenuhnya. Tetapi perkara yang menakjubkan mengenai diet kalori ADF adalah individu yang mengamalkannya tidak perlu untuk mengira pengambilan makananan dan kalori mereka. Mereka hanya perlu puasa dan tidak makan selama tempoh satu hari.”

Manakala bagi peserta yang meneruskan diet kalori ADF ini untuk tempoh lebih daripada enam bulan, kesan manfaat yang diperolehi adalah ia menjadikan fungsi imunisasi mereka lebih stabil.

Walaupun diet kalori ADF dikatakan dapat memberikan manfaat kesihatan, namun penyelidikan tidak mengesyorkan pengamalanan puasa ini untuk setiap individu. Rejim puasa ini mungkin sesuai untuk diamalkan bagi individu yang mempunyai masalah berat badan dan ia juga berkemungkinan sesuai sebagai intervensi klinikal bagi merawat pesakit yang didasari oleh keradangan.

Jelas Madeo lagi, kajian lebih mendalam diperlukan untuk mengkaji jika amalan puasa ini sesuai sebagai amalan harian. Bagi individu yang mempunyai masalah jangkitan virus adalah dinasihatkan untuk tidak mengamalkan diet kalori seperti ini kerana mereka memerlukan tenaga bagi melawan virus.


Jantina Bayi: Mampukah Ibu Bapa Menentukannya?

Jantina bayi merupakan sesuatu yang penting bagi sesetengah ibu bapa. Ini mungkin bergantung kepada faktor adat, budaya atau keinginan mereka sendiri. Setiap pasangan mempunyai peluang sebanyak 50/50 untuk hamil anak dengan jantina yang dikehendaki. Terdapat juga beberapa petua atau tip untuk ibu bapa menentukan jantina bayi dalam kandungan. Petua dan tip ini tidak salah untuk digunakan asalkan tidak mendatangkan kemudaratan kepada ibu, bapa atau kandungan itu sendiri.

Berikut merupakan beberapa tip untuk mendapatkan bayi dengan jantina yang dikehendaki oleh ibu bapa.

Metode semulajadi

Metode
The Shettles
merupakan strategi yang paling selamat dan berkesan untuk memilih jantina bayi anda.

Untuk mendapatkan bayi lelaki:

Lakukan persetubuhan ketika atau paling hampir dengan waktu ovulasi berlaku. Ini kerana kromosom-Y bergerak lebih laju berbanding kromosom-X. Disebabkan itu, kromosom-Y mampu untuk sampai ke telur lebih awal berbanding kromosom-X.

lakukan persetubuhan dengan teknik penetrasi yang lebih dalam. Jarak yang dekat ini akan memberi kelebihan untuk sperma kromosom-Y sampai ke telur lebih awal.

Wanita yang mencapai orgasma sebelum atau pada masa yang sama dengan pasangan lelaki dapat meningkatkan rembesan alkali di dalam vagina. Ini turut memberi kelebihan kepada kromosom-Y

Untuk mendapatkan bayi perempuan:

Lakukan persetubuhan 2-3 kali sehari sebelum ovulasi. Elakkan persetubuhan pada waktu ovulasi sedang atau hampir berlaku sehingga 2 hari selepas ovulasi. Selain itu, lakukan persetubuhan pada hari terakhir ovulasi berlaku yang boleh dikesan dengan cecair serviks yang keluar dengan lebih banyak. Selain itu, anda perlu memastikan anda dan pasangan melakukan perkara seperti berikut:

Lakukan persetubuhan dengan teknik penetrasi yang tidak terlalu dalam.

Wanita perlu mengelakkan orgasma ketika penetrasi.

Pun begitu, teknik yang terhasil daripada teori hasil kajian Landrum B. Shettles ini bukanlah paling berkesan dan telah dipersoalkan keberkesanannya oleh banyak jurnal antarabangsa.

Ia boleh dicuba sebagai salah satu usaha tapi tiada jaminan mengenai keberkesanannya

Metode berteknologi tinggi

Teknik
MicroSort
merupakan metode yang mengasingkan sperma mengikut jantina menggunakan cahaya laser, pewarna dan
cytometer
. Sejurus selepas sperma diasingkan mengikut jantina, spesimen terbabit akan dimasukkan semulla ke dalam rahim wanita menggunakan teknik persenyawaan
in vitro
.

Pada tahun 2002, sebanyak 91% pasangan berjaya mendapatkan bayi perempuan yang diingini sementara sebanyak 73% pasangan berjaya mendapat kan bayi lelaki.

Selain teknik
MicroSort
, terdapat juga teknik lain iaitu
preimplantation genetic diagnosis
 (PG) dan
chorionic villus sampling
 (CVS) yang boleh digunakan untuk ibu bapa menentukan jantina bayi mereka. Namun begitu, kedua-dua teknik ini tidak disarankan oleh
The American Society for Reproductive Medicine
yang merupakan pakar-pakar reproduktif dari Amerika.

Tuntasnya, pemilihan jantina bayi mungkin penting untuk sesetengah pasangan. Namun begitu, kesihatan anda dan pasangan haruslah menjadi keutamaan. Berhubung dengan doktor anda untuk mendapatkan nasihat yang terbaik.

Hello Health Group
 tidak menyediakan nasihat perubatan, diagnosis, atau rawatan.


Penyusuan Susu Ibu: Mampu Mencegah Malnutrisi Dalam Kalangan Bayi

Sesungguhnya, penyusuan susu ibu atau susu badan adalah sumber susu yang paling terbaik buat bayi. Ia mengandungi pelbagai nutrien dan khasiat yang akan mendatangkan seribu satu manfaat untuk tumbesaran bayi. Disebabkan itu, ia merupakan makanan atau minuman semula jadi atau utama bayi terutamanya yang baharu lahir ke dunia ini.

Meskipun terdapat pelbagai alternatif kepada sumber susu seperti susu formula atau susu segar, ia adalah tidak sama dengan susu badan. Ia adalah satu anugerah tidak ternilai daripada pencipta kita yang diamanatkan untuk disampaikan kepada cahaya mata kita. Jadi, kebaikan penyusuan susu ibu sebenarnya tidak perlu diragukan lagi.

Antara kebaikan yang seringkali diberitahu kepada kita ialah susu ibu mampu mencegah malnutrisi dalam kalangan bayi. Sejauh manakah kebenaran pernyataan ini? Ikuti artikel ini untuk mengetahui mengenainya dengan lebih lanjut.

Apakah itu penyusuan susu ibu?

Sebelum itu, anda sebagai ibu bapa perlu tahu terlebih dahulu apakah itu penyusuan susu ibu atau susu badan. Ia adalah susu

daripada payudara si ibu yang akan diproses secara semula jadi selepas kehamilannya, bermula daripada sekitar 24 hingga 48 jam selepas melahirkan bayi. Susu badan merupakan sumber nutrisi yang paling utama buat bayi sebelum mereka mampu menghadam makanan atau minuman yang lain.

Jenis susu ibu

Kebanyakan daripada kita tidak tahu bahawa susu badan juga mempunyai jenisnya. Secara umumnya, susu badan terbahagi kepada 3 jenis iaitu kolostrum, susu transisi dan juga susu matang. Persoalannya, apakah beza ketiga-tiga jenis susu ini?

Kolostrum

Kolostrum adalah peringkat pertama susu badan yang berwarna seakan kekuningan. Susu jenis ini juga dikenali dengan nama susu awal bayi. Ia dihasilkan sewaktu kehamilan dan akan berlangsung beberapa hari selepas kelahiran bayi. Kolostrum sebenarnya sangat kaya dengan pelbagai nutrisi dan juga antibodi, menjadikannya sumber makanan atau minuman yang sempurna untuk bayi yang baru lahir.

Selain itu, kolostrum juga sangat tinggi dengan protein, vitamin larut lemak, dan immunoglobulin. Immunoglobulin adalah antibodi daripada ibu yang disalurkan kepada bayi dalam kandungan bertujuan memberikan imuniti pasif kepada bayi. Ia akan membantu melindungi bayi daripada pelbagai jenis penyakit bakteria dan virus. Dua hingga empat hari selepas kelahiran, kolostrum akan digantikan pula dengan susu transisi.

Susu Transisi

Susu transisi akan menggantikan kolostrum dalam masa empat hari selepas kelahiran dan akan berterusan selama dua minggu. Ia mengandungi laktosa, vitamin larut air, dan juga kandungan lemak yang sangat tinggi. Dalam pada itu, susu transisi sebenarnya mengandungi lebih banyak kalori berbanding kolostrum.

Susu Matang

Susu matang pula akan mula muncul pada penghujung minggu kedua selepas kelahiran bayi. Ia adalah lebih ringan, dan mempunyai lebih banyak air berbanding susu transisi. Air merupakan 90% daripada komponen susu matang ini, yang akan membantu bayi kekal terhidrat. 10% lagi terdiri daripada karbohidrat, protein dan lemak yang sangat diperlukan untuk tumbesaran bayi.

Terdapat dua jenis susu matang:  susu permulaan (foremilk) dan susu penghujung (hindmilk).

Foremilk
 atau susu permulaan akan diperolehi pada permulaan penyusuan dan mengandungi vitamin, air dan protein.

Hindmilk
 atau susu penghujung akan diperolehi pada penghujung penyusuan dan tinggi kandungan lemak, yang sangat diperlukan untuk membantu pertambahan berat badan bayi.

Hakikatnya, kedua-duanya diperlukan untuk memastikan bayi terus menerima nutrisi yang mencukupi untuk membesar dengan sihat. Tanpa mengira jenis-jenis susu badan ini, ia adalah tetap susu ibu. Bayi yang disusukan dengan susu badan sebenarnya akan menerima pelbagai manfaat yang kadangkala kita sendiri belum tahu.

Berikut merupakan beberapa manfaat susu ibu buat bayi:

#1. Bayi lebih sihat

Menurut Ruth A. Lawrence yang merupakan seorang pakar nutrisi kanak-kanak, bayi yang menyusu badan mempunyai risiko lebih rendah untuk mengalami radang paru-paru, selesema dan jangkitan pelbagai jenis virus.

Beliau berkata walaupun mengalami cirit-birit yang merupakan masalah serius bagi bayi, bayi yang menyusu badan akan kurang teruk simptomnya. Diabetes jenis 1, penyakit seliak atau penyakit
Crohn
 juga adalah beberapa senarai penyakit yang tidak akan dialami bayi yang menyusu badan.

#2. Vaksin semula jadi buat bayi anda

Kajian menunjukkan bahawa bayi yang menyusu susu badan mempunyai tindak balas antibodi yang lebih hebat berbanding kebanyakan vaksin yang diambil bayi.

#3. Mengurangkan risiko kanser

Penyusuan badan mampu menurunkan risiko kanser tertentu buat bayi anda. Bagi si ibu pula, ia mampu mengurangkan risiko kanser ovari dan kanser payudara sebelum menopaus.

#4. Mengurangkan risiko SIDS

SIDS adalah sindrom kematian bayi mengejut. Penyusuan susu badan boleh mengurangkan risikonya sebanyak 50%.

#5. Si ibu akan mempunyai tulang lebih kuat

Lawrence juga menyatakan bahawa para ibu yang menyusukan bayi dengan susu badan akan kurang kecenderungan untuk mengalami osteoporosis selepas menopaus kelak.

#6. Mengurangkan masalah berat badan

Kedua-dua ibu dan bayi boleh mendapat manfaat daripada aspek ini. Kedua-duanya akan kurang berisiko mendapat obesiti. Ini kerana menyusu badan membantu para ibu membakar lebih kurang 500 kalori pada setiap hari. Dalam pada itu, susu ibu adalah lebih sihat daripada mana-mana susu pasaran lain dari segi nilai nutrisi dan khasiatnya.

#7. Proses penyembuhan lebih baik selepas melahirkan bayi

Apabila seorang ibu menyusukan anaknya dengan susu badan, hormon yang dipanggil sebagai oksitosin akan dirembeskan. Bahan ini dapat membantu pengecutan rahim serta mengurangkan kehilangan darah selepas melahirkan bayi. Penyusuan susu ibu juga dapat mempercepatkan proses rahim kembali semula ke saiz asalnya.

Jika anda menyusukan bayi dengan susu badan, tempohnya hanya mengambil masa 6 minggu, berbanding 10 minggu bagi mereka yang tidak melakukannya.

#8. Melewatkan haid

Apabila anda menyusukan bayi anda dengan susu badan, ia boleh melambatkan proses ovulasi dan juga haid. Dengan prolaktin yang dikeluarkan semasa penyusuan, estrogen dan progesteron akan berada pada paras yang rendah sekali gus tidak mengaktifkan ovulasi.

#9. Penyelesaian mesra bajet

Susu badan sentiasa ada pada jumlah dan suhu yang betul untuk bayi anda. Selain itu, ia boleh bertukar secara semula jadi untuk memenuhi permintaan bayi anda. Apabila bayi anda baru dilahirkan, kolostrum – susu awal berada dalam tekstur berair dengan penuh antibodi untuk memuaskan kelaparan bayi yang baru lahir.

Kemudian, apabila bayi memerlukan lebih banyak kalori untuk berkembang, susu badan akan menjadi kaya dengan gula dan lebih tinggi jumlah kalorinya. Untuk semua perubahan ini, ibu yang menyusukan tidak perlu mencari maklumat mengenai jenama atau fakta pemakanan seperti seorang ibu yang memberi anaknya menyusu susu formula atau susu segar.

#10. Ikatan ibu dan anak lebih kuat

Paling penting, menyusukan bayi anda dengan susu badan sambil melihat mereka membesar hari demi hari dapat menguatkan ikatan antara anda dan bayi anda.

Demikian merupakan beberapa manfaat susu ibu terhadap bayi dan juga anda. Mungkin terdapat beberapa lagi manfaat yang kita sendiri tidak pasti. Jadi, adakah anda masih tidak mahu menyusukan bayi dengan susu badan? Fikirkannya semula.

Selain daripada manfaat-manfaat di atas, terdapat satu manfaat susu ibu buat bayi yang akan dihuraikan. Ia adalah berkenaan masalah malnutrisi dalam kalangan bayi. Ada pendapat yang mengatakan susu ibu merupakan jawapan kepada masalah ini. Sejauh manakah kebenarannya?

Susu ibu & malnutrisi dalam kalangan bayi

Penyusuan susu ibu diketahui dan dikenali dapat mencegah pelbagai masalah kesihatan dan kematian dalam kalangan bayi yang baharu lahir. Mengikut kajian, bayi yang disusukan dengan susu badan sejak lahir lagi akan kurang menghidap penyakit pada tahun pertama hayat mereka.

Malahan itu, bayi yang menyusu badan juga kurang berisiko mendapat penyakit seperti cirit-birit, pneumonia, bronchitis, sembelit, jangkitan saluran kencing, ekzema dan masalah utama dalam kalangan bayi dan kanak-kanak iaitu malnutrisi.

Malnutrisi atau kekurangan zat makanan adalah masalah yang lazim dialami oleh bayi dan kanak-kanak. Namun begitu, kebanyakan ibu bapa kurang sedar akan bahaya malnutrisi dalam kalangan anak-anak mereka.

Menurut laporan Pertubuhan Kesihatan Sedunia (WHO), kekurangan nutrisi dianggarkan berkait rapat dengan 2.7 juta kematian bayi dan kanak-kanak setahun atau 45 peratus daripada semua penyebab kematian kanak-kanak.

Melihat kepada angka ini, tentunya ibu bapa perlu membuka mata dan mencari jalan bagi menangani masalah malnutrisi yang semakin pincang berlaku dalam kalangan bayi dan kanak-kanak.

Bagaimana penyusuan susu ibu boleh membendung malnutrisi?

WHO dan Tabung Kanak-kanak Negara (UNICEF) menganggarkan lebih 800 ribu nyawa bayi dan kanak-kanak di bawah usia lima tahun dapat diselamatkan pada setiap tahun sekiranya penyusuan susu ibu diberikan secara optimal.

Usaha ini perlu dilakukan kerana pemberian pemakanan yang optimal amat penting semasa dua tahun pertama hayat mereka bagi mengurangkan morbiditi dan kematian, mengurangkan risiko penyakit kronik, serta menggalakkan perkembangan dan tumbesaran yang sihat.

Konsultasi Pakar WHO telah mempertimbangkan bukti-bukti saintifik dan membuat kesimpulan bahawa penyusuan susu ibu secara eksklusif bagi bayi sejak lahir sehingga mencapai usia 6 bulan akan memberi pelbagai faedah kepada bayi dan juga si ibu.

Selain itu, pertubuhan ini juga menyarankan supaya penyusuan pertama dijalankan dalam tempoh satu jam pertama selepas bayi dilahirkan. Pengenalan kepada makanan pejal pula sepatutnya bermula semasa usia bayi enam bulan. Namun begitu, amat disarankan supaya ibu meneruskan pemberian susu badan kepada si comel sehingga mereka berusia dua tahun.

Apa yang ada dalam susu ibu sehingga malnutrisi boleh dibendung?

Bermula sejak lahir sehingga usia bayi enam bulan, para ibu perlu menyusukan bayi secara eksklusif kerana susu ibu sudah cukup lengkap dan menepati keperluan nutrisi bayi. Eksklusif di sini bermaksud bayi hanya diberikan susu badan sahaja dan tidak diberikan makanan atau minuman lain termasuklah air putih. Penyusuan eksklusif ini memberi banyak manfaat kepada bayi dan ibu dengan menjamin perlindungan kepada jangkitan gastrousus.

Ibu yang baharu bersalin pula disarankan untuk mula menyusukan bayi dalam tempoh satu jam selepas kelahiran bayi. Ini kerana susu pertama yang keluar dari payudara ibu adalah yang terbaik untuk si comel. Susu yang dikenali sebagai kolostrum ini telah mula dihasilkan pada hujung tempoh kehamilan dan merupakan makanan yang sempurna untuk bayi kerana mempunyai 400 jenis nutrien, hormon dan kuasa untuk melawan pelbagai jenis penyakit.

Malahan itu, susu semula jadi ini juga mempunyai pelbagai ramuan penting untuk kesihatan bayi yang tidak boleh diperolehi dari mana-mana susu formula yang terdapat di pasaran. Penyusuan awal ini membantu melindungi bayi baru lahir daripada jangkitan dan mengurangkan risiko kematian bayi baru lahir. Risiko kematian ini boleh terjadi disebabkan cirit-birit dan jangkitan lain yang boleh berlaku kepada bayi yang tidak diberikan susu badan sepenuhnya ataupun yang tidak diberikan susu ibu langsung.

Susu ibu juga merupakan sumber penting tenaga dan nutrien bagi bayi yang berusia 6-23 bulan. Susu ibu menawarkan separuh atau lebih tenaga yang diperlukan oleh bayi berusia 6-12 bulan, dan satu pertiga keperluan tenaga untuk bayi 12-24 bulan. Susu badan ini juga menjadi sumber kritikal tenaga dan nutrien semasa sakit, dan mengurangkan kadar kematian di kalangan kanak-kanak yang mengalami masalah kekurangan zat makanan.

Justeru, pemberian susu ibu yang optimum merupakan pencegahan awal kepada masalah malnutrisi bayi dan kanak-kanak, selain memberikan kesan positif sepanjang hayat terhadap bayi dan juga ibu.

Penyusuan susu ibu mampu mempengaruhi tabiat pemakanan bayi dan kanak-kanak

Selain dapat mengurangkan masalah malnutrisi dalam kalangan bayi dan kanak-kanak, penyusuan susu ibu sebenarnya mampu memberi pengaruh yang baik terhadap bayi apabila si comel anda menjangkau usia kanak-kanak kelak.

Kajian menunjukkan bahawa penyusuan susu ibu akan memainkan peranan yang hebat dalam membentuk tabiat pemakanan kanak-kanak untuk jangka masa yang panjang. Kanak-kanak yang tidak lagi menyusu badan masih akan mendapat manfaat daripada penyusuan susu ibu ketika mereka masih bayi. Penyusuan badan dianggap sebagai kaedah pemberian makanan yang optimum semasa 6 bulan terawal kehidupan bayi. Ini disebabkan kesan positifnya terhadap perkembangan tingkah laku pemakanan kanak-kanak semasa mereka membesar.

Bagaimana penyusuan susu ibu mempengaruhi tabiat pemakanan bayi dan kanak-kanak?

Pelbagai rasa

Penyusuan susu ibu adalah sangat penting terhadap perkembangan reaksi kanak-kanak kepada petanda kelaparan dan kekenyangan dalaman mereka. Ia juga dipercayai dapat merangsang perkembangan keupayaan makan sendiri semasa pemberian makanan. Perubahan dalam komponen susu ibu semasa pemberian susu tunggal, dan perubahan komposisi susu ketika bulan pertama kehidupan, dapat menggalakkan peningkatan kepekaan untuk pengambilan tenaga.

Pakar juga mempercayai bahawa sesi penyusuan susu ibu meninggalkan kesan yang kuat kepada metabolisma seseorang kanak-kanak, yang mungkin menjelaskan kelakuan pemakanan yang berbeza. Penyusuan susu ibu juga memberikan kesan positif kepada kelakuan pemakanan semasa peringkat kanak-kanak kerana ia membantu anak anda menerima pelbagai rasa daripada diet yang diambil oleh ibu melalui susu badan. Pendedahan ini memberikan impak yang besar kepada peralihan susu ke makanan pejal.

Pendedahan awal

Secara semula jadinya, kanak-kanak menggemari rasa manis dan masin. Oleh itu, makanan yang manis dan masin berkemungkinan tinggi mudah diterima oleh kanak-kanak, berbanding dengan makanan yang mempunyai rasa pahit seperti sayuran tertentu. Bayi dan anak kecil boleh belajar bagaimana untuk menerima makanan dan rasa makanan yang tidak biasa dimakan melalui pendedahan yang berulang kali.

Disebabkan itu, dari satu segi, penyusuan susu ibu memberikan bayi pendedahan awal dan berulang terhadap rasa daripada diet yang diambil oleh ibunya. Hal ini sekali gus menawarkan hubungan rasa kepada bayi, menjadikan rasa makanan tersebut lebih ‘mesra’ pada lidah mereka semasa diberikan makanan pejal. Maka, bayi yang dahulunya menyusu badan akan lebih mudah terbuka untuk menerima pelbagai jenis makanan yang baharu.

Konklusi

Konklusinya, susu ibu merupakan sumber susu yang paling terbaik buat bayi dan kanak-kanak. Selain mengandungi pelbagai jenis nutrisi dan khasiat penting untuk tumbesaran anak anda, susu badan juga mempunyai satu kebolehannya yang tersendiri iaitu, mampu mencegah malnutrisi dalam kalangan bayi dan kanak-kanak. Bukan itu sahaja, ia juga mampu memberi pengaruh yang positif buat tabiat pemakanan bayi apabila mereka mencecah usia kanak-kanak kelak.

Jadi, apa lagi yang anda tunggu? Jika anda tidak menyusukan anak anda dengan susu badan, segera lakukannya!

Hello Health Group
 tidak menyediakan nasihat perubatan, diagnosis, atau rawatan.

Baca juga:

Susu Segar Atau Susu Formula: Yang Mana Lebih Baik Untuk Bayi?

5 Petanda Bayi Anda Sudah Cukup Minum Susu

7 Tip Ajar Anak Minum Susu Botol


Manfaat Puasa Bagi Pesakit Kanser

Menjadi dilema, apabila pesakit kanser parlu menjalani rawatan pada bulan Ramadan. Tiada umat muslim yang sedang menghidap berusaha memenuhi kewajipannya dengan turut berpuasa. Sebenarnya terdapat pelbagai manfaat puasa bagi penghidap jika mereka berpuasa. Tetapi, adakah boleh berpuasa? Adakah semua pasakit kanser boleh berpuasa? Apakah manfaat puasa bagi pesakit kanser?

Manfaat puasa bagi penghidap kanser

Daripada beberapa penyelidikan, penghidap kanser yang menjalani puasa mempunyai peningkatan dan perkembangan dalam pelbagai perkara. Kajian tersebut telah dilakukan terhadap penghidap kanser pankreas, kanser payudara, kanser paru-paru dan kanser prostat. Malah, manfaat puasa juga dijumpai dalam kajian yang dilakukan pada pesakit yang mendapatkan kaedah rawatan serta jenis ubat kemoterapi yang berbeza.

Hampir semua hasil kajian menunjukkan bahawa manfaat puasa Ramadan dapat membantu memperbarui sel-sel stem yang memengaruhi sistem imun tubuh, sehingga ia lebih kuat dalam melawan kanser dan mengalami sedikit kesan sampingan rawatan. Selain itu, puasa juga diketahui dapat meningkatkan keberkesanan daripada rawatan yang dijalani oleh para penghidap kanker.

Adakah semua penghidap kanser boleh berpuasa?

Permasalahan ini masih menimbulkan dilema bagi pesakit kanser dan pasukan perubatan yang menanganinya. Walaupun dalam beberapa kes, pesakit kanser mendapat manfaat puasa yang dijalani, namun hal tersebut sebenarnya bergantung dengan keadaan kesihatan serta status pemakanan masing-masing.

Pesakit kanser yang sedang mengalami kesan sampingan dari rawatan atau mempunyai jenis kanser yang sudah menjalar (metastasis) ke bahagian lain tubuh, disarankan untuk tidak menjalani puasa di bulan Ramadan. Hal ini berkaitan dengan nutrisi yang harus dipenuhi selama mereka sepanjang proses rawatan tersebut.

Namun, apabila pesakit kanser dinyatakan stabil dan tidak sedang mengalami komplikasi apa-apa, maka mereka boleh menjalani ibadah puasa. Sudah pasti ia dibawah kawalan serta atas saranan doktor.

Selain itu, para penyelidik yang melakukan kajian-kajian tersebut menyatakan bahawa puasa Ramadan juga mungkin dibenarkan bagi pesakit kanser dengan rawatan lanjut. Berpuasa Ramadan dapat meningkatkan kualiti spiritual serta hidupnya, sehingga dapat membantu rawatan paliatif yang dijalaninya. Tetapi, perkara ini perlu dibincangkan dengan doktor anda.

Apa yang patut dibimbangkan penghidap kanser berpuasa?

Jika penghidap kanker menyatakan bahawa dirinya kuat untuk menjalani ibadah puasa di bulan Ramadan serta mendapat keizinan doktor, banyak perkara yang harus dibimbangkan terutama mengenai keperluan nutrisinya. Spanjang berpuasa, makanan yang masuk ke dalam tubuh pasti berkurang, sementara menjalani rawatan, para penghidap kanser mengalami peningkatan keperluan nutrisi.

Perkara ini harus dirancang dan diatur dengan betul dan baik, mengenai pemilihan, saiz hidangan, serta jadual pemakanannya. Oleh itu, para penghidap kanser serta keluarganya lebih baik untuk membincangkan perkara tersebut dengan doktor dan pakar pemakanan anda supaya tidak menghalang proses rawatan.

Hello Health Group
 tidak menyediakan nasihat perubatan, diagnosis atau rawatan.


Vape BUKAN Idea Bagus Sebagai Pengganti Rokok, Kes Kematian Evali Ini Antara Sebabnya!

Jika anda pernah terfikir nak berhenti merokok, anda tidak berseorangan. Kira-kira
7 daripada 10 perokok menyatakan hasrat mereka ingin berhenti merokok.

Namun, tidak semua dalam kalangan mereka yang betul-betul komited untuk berbuat demikian.
Ada yang menggunakan
vape
sebagai alternatif.

Baru-baru ini terdapat kes yang dikenali sebagai EVALI. Ia memberikan persepsi bahawa penggunaan
vape

bukanlah satu idea yang bagus bagi menggantikan rokok
. Ingin tahu mengenainya? Ikuti artikel ini.

Penyakit baru, nama baru

Penyakit berkaitan dengan paru-paru bukanlah suatu perkara baru buat doktor-doktor klinikal.

 Individu yang datang untuk mendapatkan konsultasi berkemungkinan mendapat
 jangkitan kuman seperti pneumonia dan TB, masalah paru-paru kesan daripada tabiat merokok
, penyakit asma atau kanser.

Namun, tabiat menghisap
vape
atau penggunaan e-rokok telah mendapat perhatian media dan sektor kesihatan baru-baru ini berikutan kemunculan penyakit baru yang dikenali sebagai EVALI (e-Cigarette and Vaping Associated Lung Injuries).

Menurut Pusat Kawalan Penyakit Berjangkit (CDC), pada bulan Oktober 2019, penyakit ini telah meragut 33 nyawa daripada 24 buah negeri di Amerika Syarikat (USA).

Jumlah mereka yang didiagnosis pula telah mencecah 1,299 individu daripada 49 buah negeri di negara tersebut.

Ini merupakan satu statistik yang amat membimbangkan kerana jumlah mereka yang dimasukkan ke dalam hospital meningkat pada setiap minggu.

Simptomnya menyerupai penyakit paru-paru yang lain seperti sesak nafas, perpeluhan pada waktu malam, kurang jumlah kepekatan oksigen di dalam darah dan penampakan tompok-tompok pada dapatan
x-ray
.

THC, penyebab kepada kes EVALI?

Setakat ini,
 faktor yang menyumbang kepada penyakit ini adalah tabiat
 menghisap
vape
itu sendiri.

Menurut CDC, pada awalnya, mereka yang mendapat penyakit ini menggunakan cecair
vape
 yang mengandungi bahan aktif kanabis yang dikenali sebagai Tetrahydrocannabinol (THC).

Penggunaan bahan ini untuk tujuan selain perubatan telah diharamkan di kebanyakan negeri di USA. Ini menyebabkan akses kepada bahan tersebut hanya boleh didapati di  pasaran gelap.

Ia seringkali dibuat dan dijual oleh amatur. Tiada siapa tahu
bahan apa yang dicampur oleh mereka bersama THC
bagi menghasilkan cecair yang digunakan di dalam
vape
tersebut.

Menurut laman web The Globe Post,
vape
yang mengandungi THC turut mempunyai kepekatan
vitamin E acetate oil
 yang tinggi.

Bahan ini dipercayai berkumpul di dalam sel paru-paru menyebabkan individu tersebut mengalami simptom-simptom kes EVALI.

Namun, adakah penyakit ini hanya disebabkan oleh penggunaan THC di dalam
vape
? Adakah tanpanya,
vape
masih selamat digunakan oleh mereka yang ingin berhenti merokok.

Setakat ini, terdapat beberapa individu yang didiagnosis dengan penyakit ini, namun mereka tidak menggunakan cecair yang mengandungi THC.

Ini menyebabkan sekatan sementara terhadap penjualan produk
vape
di beberapa buah negeri di Amerika Syarikat seperti Montana, Massachusetts, New York, Rhode Island, San Francisco, Utah dan Washington.

Tiada protokol rawatan untuk kes EVALI

Menurut rekod rawatan, mereka yang keluar dari hospital, lambat laun akan dimasukkan semula dalam tempoh 5 ke 55 hari.

Sebab kepada kemasukan itu masih lagi samar-samar namun ia mungkin berlaku kerana kesan penyakit itu sendiri kepada paru-paru, penggunaan
vape
sejurus keluar daripada hospital atau penggunaan kortikosteroid dalam rawatan kes EVALI.

Namun, tiada protokol yang dapat digunakan bagi mendiagnosis penyakit ini.

Disebabkan oleh simptomnya yang hampir sama dengan penyakit lain, doktor harus merawat pesakit dengan minda terbuka.

 Tidak semestinya mereka yang datang dengan simptom tersebut adalah EVALI walaupun mereka mempunyai tabiat menghisap
vape
.

Walau bagaimanapun, maklumat penyakit ini akan dimasukkan secara berperingkat di dalam
International Classification of Diseases
(
ICD
) bagi membantu para doktor, syarikat insurans dan pihak yang terlibat dalam sektor kesihatan.

Konklusi

Banyak yang tidak diketahui berkenaan dengan kesan
vape
terhadap tahap kesihatan secara menyeluruh. Cara yang terbaik untuk menghindari kes EVALI adalah untuk berhenti menggunakan produk tersebut dan berjumpa dengan doktor bagi mendapatkan rawatan berhenti merokok.

Hello Health Group

tidak menyediakan nasihat perubatan, diagnosis, atau rawatan.

Baca juga:

Ini 5 Bahan Kimia Berbahaya dalam Vape yang Ramai Tidak Tahu

Vape Yang Mempunyai Perisa Buat Remaja Lebih Ketagih, Kajian

Roko Elektronik dan Vape Mungkin Diharamkan – Timbalan Menteri Kesihatan

Vape Sebagai ‘Gateway Drug’ Baru?

Kadar Kematian Lebih Pantas Jika Hisap Vape? Ini Sebabnya!


Ibu, Kalau Anak Demam, Jangan Pandai-pandai Bagi Antibiotik! Ada 17 Risiko Pada Si Manja

Apa itu antibiotik?
Antibiotik adalah ubat yang sering dipreskripsikan oleh doktor untuk merawat jangkitan bakteria.

Ramai yang beranggapan bahawa setiap penyakit yang menunjukkan simptom demam perlu diberikan antibiotik.

Walau bagaimanapun, antibiotik hanya berkesan untuk merawat penyakit yang disebabkan oleh bakteria sahaja.

Oleh sebab itulah doktor akan melakukan ujian makmal bagi mengetahui punca sebenar di sebalik penyakit tersebut.

Ia bagi mengelakkan pemberian antibiotik pada situasi yang tidak perlu. Jika ia dipreskripsikan secara melulu,
masalah bakteria rintang antibiotik boleh timbul.

Memahami apa itu antibiotik boleh memberikan gambaran kepada pesakit berkenaan dengan situasi bagaimana ia sesuai untuk diambil.

Seperti rawatan lain, antibiotik juga boleh menyebabkan kesan sampingan kepada pesakit.

Bagi kanak-kanak yang sering mengalami kesan sampingan tersebut, ibu bapa pasti akan berasa risau dan keliru.

Adakah rawatan apa itu antibiotik memberikan kebaikan atau mudarat kepada anak?

Sempena Minggu Kesedaran Antibiotik Sedunia yang berlangsung 12 hingga 18 November ini, kami bawakan artikel mengenai kesan sampingan antibiotik dalam kalangan kanak-kanak.

Untuk mendapatkan lebih banyak info tentang Keibubapaan, sila dapatkannya
di sini.

Jika anda tahu apa itu antibiotik, anda perlu fahami kesan sampingan lazim

Penting untuk kita tahu berkenaan dengan kesan sampingan dan apa itu antibiotik supaya tindakan selanjutnya boleh diambil oleh doktor.

Antara kesan sampingan apa itu antibiotik lazim adalah seperti berikut.

#1 Cirit-birit berpunca daripada antibiotik

Dianggarkan 25 peratus kanak-kanak yang mengambil antibiotik akan mengalami cirit-birit.

Ia merupakan salah satu kesan sampingan paling biasa dialami ketika sedang dalam rawatan antibiotik atau
beberapa minggu selepas antibiotik sudah dihabiskan
.

Segelintir individu beranggapan bahawa antibiotik spesifik seperti Augmentin dan erythromycin merupakan dalang di sebalik simptom tersebut.

Hakikatnya mana-mana antibiotik pun boleh menyebabkan kesan sampingan yang sama.

#2 Tindak balas alergi

Jika anda pernah mengalami ruam yang berupa gegata selepas mengambil ubat antibiotik, itu merupakan salah satu kesan sampingan lazim yang boleh dialami pesakit.

Walau bagaimanapun,
bagi kanak-kanak yang mendapat ruam sedemikian
 selepas mengambil antibiotik, ia boleh disebabkan oleh pelbagai faktor.

Sebagai contoh, bagi kanak-kanak yang mengalami jangkitan virus, pemberian antibiotik boleh menyebabkan simptom tersebut sering dikelirukan dengan simptom yang boleh disebabkan oleh virus itu sendiri.

Oleh sebab itulah pemeriksaan penting bagi mengenal pasti punca jangkitan sebelum antibiotik boleh dipreskripsikan.

#3 Tindak balas hasil daripada interaksi dengan ubat-ubatan lain

Ruam yang terbentuk boleh disebabkan oleh tindak balas antibiotik dengan ubat lain (sekiranya pesakit mengambil lebih daripada satu ubat).

Keadaan ini sering disalah anggap sebagai alergi ubat walhal ia bukan satu bentuk tindak balas alergi.

Walau bagaimanapun, kesan yang dialami oleh pesakit kebiasaannya tidak begitu teruk dan ia tidak menyebabkan
tindak balas anafilaktik yang boleh membawa maut.

#4 Jangkitan yis

Terdapat kes di mana kanak-kanak yang mengambil ubat antibiotik didiagnosis dengan jangkitan yis.

Ia merupakan jangkitan kulat yang boleh berlaku pada bahagian badan yang berlainan disertakan dengan ruam sekitar mulut atau kemaluan.

#5 Gigi kuning, masalah yang berlaku akibat pengambilan antibiotik

Suatu ketika dahulu, kita tahu bahawa ubat antibiotik yang berasaskan tetracycline boleh menyebabkan masalah gigi kuning pada kanak-kanak.

Oleh sebab itulah ubat yang seumpama dengannya tidak dipreskripsikan kepada kanak-kanak di bawah umur 8 tahun.

Walau bagaimanapun, terdapat kajian yang menunjukkan
pengambilan ubat antibiotik amoxicilin oleh bayi pada 6 bulan pertama
 selepas lahir turut menyebabkan masalah gigi kuning kelak.

#6 Demam, boleh berlaku akibat pengambilan antibiotik

Mungkin ramai yang tidak sedar bahawa antibiotik boleh menyebabkan simptom demam terutamanya jika mereka diberikan melalui laluan intravena (IV).

Namun begitu anda tidak perlu risau. Kesan sampingan sebegini kebiasaannya akan hilang selepas anak anda selesai menghabiskan antibiotik yang perlu diambil.

Apa itu antibiotik: kesan sampingan selepas mengambil antibiotik

Terdapat situasi di mana, kanak-kanak yang mengambil antibiotik mengalami simptom teruk.

Kanak-kanak yang berusia 5 tahun dan ke bawah mempunyai kadar rujukan yang paling tinggi ke Jabatan Kecemasan berikutan masalah yang berkaitan dengan kesan sampingan ubat.

Antara kesan sampingan yang boleh dialami si kecil adalah seperti berikut:

Tindak balas anafilaktik yang mengancam nyawa.

Sindrom Steven Johnson.

Toxic epidermal necrolysis
 (TEN).

Masalah berkaitan dengan sistem muskuloskeletal.

Jangkitan bakteria
Clostridium difficile.

Sindrom
red man.

Masalah pendengaran.

Radang esofagus kesan daripada kesukaran menelan pil antibiotik.

Sensitif terhadap cahaya.

Lupus.

Tekanan darah tinggi.

Bagi mengelakkan kesan sampingan daripada berlaku berikutan pengambilan antibiotik, pastikan anda:

Memberikan anak anda probiotik.

Beri anak segelas air untuk menelan pil antibiotik yang besar.

Awasi si manja daripada kesan sampingan antibiotik yang boleh disebabkan oleh cahaya matahari.

Habiskan antibiotik mengikut arahan doktor.

Beritahu kepada doktor jika anak anda ada mengambil ubat lain sebelum mereka mempreskripsikan antibiotik.

Simpan antibiotik seeloknya.

Jika perlu makan sebelum mengambil antibiotik, turuti nasihat tersebut bagi mengelakkan kesan sampingan.

Konklusi

Penting bagi anda sebagai ibu bapa untuk memahami apa itu antibiotik dan kesan sampingan yang boleh berlaku disebabkan olehnya.

Sekiranya anak anda mengalami sebarang kesan sampingan teruk selepas
mengambil antibiotik untuk merawat jangkitan bakteria
, bawa mereka berjumpa doktor dengan kadar segera.


Kenali Apa Itu Lambert-Eaton Myasthenic Syndrome

Sindrom myasthenic Lambert-Eaton (LEMS) adalah keadaan lemah otot yang lazim dijumpai pada pesakit yang menghidap
kanser paru-paru
.

Ia sangat jarang berlaku dan proses patologinya terjadi akibat isyarat yang dihantar daripada saraf ke otot terjejas.

Ini bermakna otot tidak dapat mengecut dengan betul, mengakibatkan kelemahan otot dan pelbagai simptom lain.

Kira-kira separuh daripada kes LEMS berlaku pada pesakit kanser paru-paru yang perada di pertengahan usia atau lebih tua.

Kes yang selebihnya tidak dikaitkan dengan kanser dan boleh bermula bila-bila sahaja.

LEMS turut dikenali sebagai sindrom myasthenic atau sindrom Eaton-Lambert.

Untuk mendapatkan lebih banyak info tentang Kanser Paru-Paru, sila dapatkannya
di sini.

Lemah otot, simptom utama LEMS

Simptom LEMS berkembang secara beransur-ansur selama beberapa minggu atau bulan.

Gejala utama adalah kelemahan pada kaki, lengan, leher dan muka, serta masalah dengan fungsi automatik tubuh, seperti kawalan tekanan darah.

Simptom yang biasa berlaku termasuklah:

Sakit otot

Kesukaran berjalan dan naik tangga

Kesukaran mengangkat objek atau mengangkat tangan

Kelopak mata jatuh, mata kering dan penglihatan kabur

Masalah menelan

Pening apabila berdiri

Mulut kering

Sembelit

Disfungsi erektil (mati pucuk) pada lelaki

Daya otot yang bertambah baik sewaktu bersenam, tetapi merosot apabila senaman berlanjutan

Punca LEMS sehingga menyebabkan lemah otot

LEMS berlaku disebabkan oleh sistem pertahanan badan (sistem imun) yang tersilap menyerang dan merosakkan saraf.

Biasanya, isyarat saraf bergerak ke bawah saraf dan merangsang hujung saraf untuk melepaskan bahan kimia yang dipanggil acetylcholine. Bahan kimia ini kemudiannya membantu mengaktifkan otot.

Jika hujung saraf rosak, jumlah acetylcholine yang dihasilkan berkurangan.

Situasi ini boleh menyebabkan isyarat saraf tidak sampai kepada otot dengan betul. Akibatnya, otot tidak boleh mengalami kontraksi seperti biasa.

Punca sistem imun menyerang saraf masih lagi tidak diketahui. Walaupun sering
dikaitkan dengan kanser paru-paru
, ia boleh berlaku pada orang tanpa kanser.

LEMS juga merupakan satu keadaan kesihatan yang tidak boleh diwarisi.

Ujian bagi mengesan masalah LEMS

Pada mulanya, doktor akan memeriksa sejarah perubatan anda, bertanya tentang simptom, menjalankan pemeriksaan fizikal dan menguji refleks pesakit.

Jika mereka fikir anda mempunyai masalah dengan saraf, mereka mungkin merujuk anda pakar neurologi untuk ujian lanjut bagi menentukan puncanya.

Ujian yang mungkin anda jalani termasuklah:

Ujian darah – ujian darah dapat mengesan bahan-bahan dalam darah (antibodi) yang disebabkan oleh sistem imun yang menyerang saraf

Ujian saraf – jarum mungkin dimasukkan ke dalam kulit anda untuk memeriksa sejauh mana isyarat sampai daripada saraf ke otot

Imbasan – anda mungkin perlu menjalani imbasan tomografi berkomputer (CT) atau tomografi pelepasan positron (PET) untuk memeriksa jika terdapat kanser paru-paru

Sekiranya imbasan awal tidak menemui kanser
, anda mungkin dinasihatkan untuk menjalani imbasan setiap bulan dalam tempoh beberapa tahun untuk memastikan ia tidak berkembang di kemudian hari.

Rawatan untuk atasi masalah LEMS

Tidak ada ubat untuk LEMS yang boleh memberikan kesembuhan buat masa ini. Namun, beberapa rawatan dapat membantu mengurangkan simptom iaitu:

Rawatan kanser paru-paru
: Jika anda mempunyai kanser paru-paru, rawatan terhadapnya  boleh melegakan simptom LEMS

Ubat yang membantu isyarat saraf mencapai otot: Ubat yang biasa digunakan termasuk 3,4-diaminopyridine dan pyridostigmine

Ubat untuk mengurangkan aktiviti sistem imun (imunosuppressants): Ubat yang biasa digunakan termasuklah tablet steroid (prednisolone), azathioprine dan methotrexate

Terapi imunoglobulin: Suntikan antibodi daripada darah penyumbang dapat menghentikan serangan sistem imun pada saraf buat sementara waktu

Plasmapheresis – Prosedur untuk menapis darah melalui mesin yang menyaring antibodi yang menyerang saraf pesakit.

Pemberian ubat-ubatan adalah rawatan utama yang dapat membantu pesakit LEMS.

Walau bagaimanapun, terapi imunoglobulin dan plasmapheresis mungkin dipreskripsikan oleh doktor dalam jangka masa pendek.

Masa depan pesakit LEMS

Sesetengah orang bertindak balas dengan baik terhadap rawatan sehingga mereka tidak lagi bergantung kepada ubat. Namun, ia mungkin mengambil masa beberapa tahun.

Terdapat juga pesakit yang tidak memberikan tindak balas yang baik sehinggakan LEMS mempengaruhi aktiviti harian serta kualiti hidup mereka.

LEMS tidak menjejaskan jangka hayat pesakit jika bukan disebabkan kanser.

Walaubagaimanapun,
pesakit kanser paru-paru yang mengalami LEMS
 cenderung mempunyai jangka hayat yang lebih pendek kerana ia sering tidak didiagnosis tatkala kanser telah merebak (metastasis) dan sangat sukar untuk dirawat pada masa tersebut.


Sejauh Manakah Keberkesanan Kaedah Bayi Tabung Uji?

Setiap pasangan suami isteri pasti mahu memiliki sebuah keluarga bahagia yang lengkap dengan kehadiran cahaya mata. Namun begitu, tidak semua mereka bernasib baik ekoran masalah kesuburan yang mungkin dialami oleh pasangan tidak kira lelaki atau wanita.

Bagi wanita, masalah kesuburan yang dialami mungkin disebabkan oleh banyak faktor seperti usia, kecacatan pada telur dan lain-lain. Bagi menyelesaikannya, terdapat banyak jenis rawatan kesuburan yang boleh dilakukan dan antara yang paling popular adalah kaedah IVF.

Pun begitu, sejauh manakah keberkesanan kaedah bayi tabung uji ini terhadap kesuburan wanita? Atau adakah terdapat sebarang cara lain yang lebih efektif? Untuk mengetahui mengenainya dengan lebih lanjut, sila ikuti artikel ini.

Apa itu IVF?

IVF (
in-vitro fertilisation
) atau kaedah bayi tabung uji ini adalah teknik persenyawaan yang dilakukan di luar rahim yakni di dalam makmal. Kaedah yang telah diamalkan lebih 30 tahun ini dilakukan dengan cara mengeluarkan telur dari ovari wanita yang telah dsenyawakan dengan sperma lelaki dan dimasukkan kembali ke dalam rahim wanita.

Sejak kali pertama kaedah ini dilakukan pada tahun 1973 oleh Monash IVF, lebih dari 5 juta bayi berjaya disenyawakan dan dilahirkan menerusi teknik ini. Pun begitu, masih ada segelintir kes di mana pasangan yang tidak berjaya mendapatkan bayi walaupun selepas melakukan kaedah ini. Jadi, di manakah silapnya?

Apa punca kaedah IVF tidak berjaya?

Menurut Dr. Helena Lim yang merupakan pakar kesuburan dari
 KL Fertility & Gynaecology Centre
, kadar kejayaan kaedah ini sebenarnya sangat bergantung kepada 4 faktor yang utama iaitu:

Usia pasangan terutamanya wanita

Tempoh subkesuburan

Kualiti serta kuantiti telur dan sperma untuk membentuk embrio

Kondisi rahim yang kondusif

Menurut beliau lagi, selepas menjalani banyak kali kaedah IVF dan tidak membuahkan apa-apa hasil sudah pasti akan mengecewakan anda dan pasangan. Pun begitu, ia sebenarnya merupakan ruang atau peluang untuk mencari informasi penting terhadap kesuburan anda.

Untuk pengetahuan anda, kaedah bayi tabung uji ini sebenarnya boleh berfungsi sebagai alat diagnostik kesuburan anda. Kaedah ini akan memberi informasi penting seperti tindak balas tubuh badan anda terhadap ubat-ubatan serta kondisi telur, sperma dan embrio anda.

Jadi, apa yang anda perlu lakukan?

Gagal sekali tidak bermaksud gagal selamanya, bukan? Jadi tidak salah untuk anda cuba lagi. Menurut Dr. Helena, ada beberapa aspek yang perlu anda perincikan sebelum mula menjalani kaedah IVF ini yang seterusnya, seperti:

#1. Protokol IVF

Ya, mungkin protokol kaedah ini adalah standard namun tindak balas setiap wanita yang melakukannya mungkin berbeza bergantung kepada jenis dan dos ubat yang digunakan. Jadi, protokol ini perlu disesuaikan dengan anda bagi memastikan anda mampu mendapatkan nombor telur berkualiti tinggi yang optimum.

#2. Klinik IVF

Kebanyakan klinik IVF mempunyai standard yang tinggi. Namun begitu, tidak dapat dinafikan bahawa mungkin terdapat perbezaan dari segi penjagaan kualiti dan operasi yang akan memberi kesan kepada peratusan kejayaannya. Jadi, anda dan pasangan perlu pastikan klinik IVF yang anda bakal kunjungi adalah yang paling anda percayai.

#3. Telur

Hakikatnya, kualiti telur wanita adalah faktor penting kejayaan IVF. Jika ia tidak berkualiti, embrio yang dihasilkannya juga adalah tidak berkualiti. Untuk meningkatkan kualiti telur ini, perubahan gaya hidup perlu dilaksanakan. Ia termasuklah aspek pemakanan, pekerjaan dan juga pengambilan ubat-ubatan alternatif seperti DHEA.

#4. Sperma

Selain telur, sperma juga memainkan peranan yang sangat penting dalam kejayaan IVF. Oleh itu, jangan hanya meletakkan beban kepada pasangan wanita sahaja. Pasangan lelaki juga perlu ubah segera gaya hidup anda. Paling penting, berhenti dari melakukan tabiat sia-sia seperti menghisap rokok atau meminum alkohol!

#5. Rahim

Paling utama, kondisi rahim wanita perlu berada dalam keadaan yang baik. Mungkin di luar negara, anda boleh melakukan metode “ibu tumpang”.  Pun begitu, harus ditekankan di sini bahawa negara kita mengharamkankan metode ini ekoran faktor agama dan kerohanian.

Jadi, lihat kepada faktor lain mengenai rahim yang mungkin akan memberi kesan keberkesanan kaedah IVF seperti polip atau fibroid pada rahim. Jika anda mengalami masalah ini, jangan risau kerana ia boleh diperbetulkan dengan teknologi perubatan terkini.

Konklusinya, kesuburan itu sendiri sebenarnya bermula dari dalam diri anda sendiri. Oleh itu, anda disarankan untuk menjalani gaya hidup yang sihat. Ini merangkumi aspek pemakanan, pekerjaan dan lain-lain. Seperti yang pernah diperkatakan sebelum ini, hindari diri anda dari perbuatan sia-sia seperti menghisap rokok atau meminum alkohol. Fikirkan ini demi kesuburan dan kesejahteraan hidup anda secara keseluruhannya.

Hello Health Group
 tidak menyediakan nasihat perubatan, diagnosis, atau rawatan.

Baca juga:

Kehamilan Selepas 40 Tahun: Cara Untuk Meningkatkan Kesuburan


Ibu Hamil Gemar Skip Ujian Minum Air Gula? Jangan Menyesal Dengan Kesan Ini!

Rasanya, semua orang tahu bahawa ada banyak ujian yang perlu dibuat ketika sedang hamil dan
salah satu daripadanya adalah wanita perlu minum glukosa
. Persoalannya kenapa kena minum air gula? Jom terus baca artikel dengan lebih lanjut!

Untuk mendapatkan lebih banyak info tentang Kencing Manis, sila dapatkannya
di sini.

Tentang ujian toleransi glukosa (GTT)…

Untuk pengetahuan anda semua, ujian yang kami maksudkan di atas tadi adalah ujian toleransi glukosa atau mungkin lebih dikenali dengan nama singkatan GTT –
glucose tolerance test
.

GTT adalah ujian yang mampu untuk
membantu mengukur tahap glukosa di dalam tubuh badan
 individu dengan hanya memberi wanita hamil itu minum air gula sahaja.

Prosedur pengukuran kadar gula dalam darah wanita hamil itu akan dilakukan dengan meneliti perbandingan pada waktu sebelum dan selepas sesi minum air gula tersebut.

Kebiasaannya, doktor akan memberi tempoh masa sekitar 2 jam semasa menjalani GTT ini untuk melihat bagaimana tubuh badan mereka bertindak balas dengan glukosa.

Dalam erti kata lebih mudah, ujian toleransi glukosa ini sangat penting untuk wanita yang sedang hamil itu
peka dan peduli berapa banyak kadar gula dalam darah
 mereka.

Kenapa kena minum air gula?

Ya, tidak lain tidak bukan ujian GTT atau kenapa kena minum air gula adalah bertujuan untuk mengesan dan mendiagnosis sama ada wujud risiko terjadinya kondisi diabetes ketika hamil bagi seorang wanita.

Ramai ibu hamil yang akan melakukan ujian ini apabila kandungan berusia di antara 24 – 28 minggu, namun ada juga yang melakukannya seawal 16 minggu bergantung pada sejarah perubatan.

Wanita diminta untuk minum air gula bagi melihat jika ada perubahan kadar glukosa sebelum dan selepas itu kerana kondisi
 diabetes gestasi tidak punya banyak gejala jelas
.

Kesannya, tubuh badan ibu hamil tidak dapat menghasilkan insulin yang cukup buat diri dan bayi. Dipercayai bahawa ia adalah salah satu punca bayi lahir secara caesarean.

Apa yang lebih menakutkan bagi ibu mengandung, wujud juga risiko di mana
bayi mungkin boleh mati mengejut di dalam kandungan
 –
stillbirth!

Siapa dan kenapa kena minum air gula?

Sebenarnya, tujuan kenapa kena minum air gula dibuat adalah untuk mengetahui tahap kencing manis seseorang wanita yang sedang hamil itu namun tidak pula wujud sebarang alasan spesifik.

Ini bermakna bahawa kondisi ini mungkin boleh terjadi kepada sesiapa sahaja. Pun begitu, masih ada sekelompok wanita yang perlu lebih peka dan waspada tentangnya.

Mereka yang mempunyai faktor risiko
 ada tahap kencing manis tinggi adalah daripada kategori berikut:

Obesiti (BMI lebih daripada 30)

Berusia 25 tahun dan ke atas

Ada sejarah kondisi kencing manis

Ada ahli keluarga menghidap diabetes

Pernah hamil bayi dengan saiz besar

Pernah mengalami keguguran janin

Pernah mengalami kematian janin

Sekiranya anda mengalami salah satu, beberapa atau kesemua faktor risiko di atas, sila segera berjumpa doktor seawal usia kandungan 16 minggu kehamilan untuk buat ujian.

Adakah anda boleh ‘skip’ ujian ini?

Walaupun tidak semua, mungkin ada wanita yang tidak mahu untuk melakukan ujian minum air gula ketika hamil ini ekoran ingin elak daripada mengambil minuman yang tidak enak ini atau
 memang kurang sedar akan kepentingan prosedur ini
!

Hakikatnya, anda mungkin boleh terlepas daripada jadual untuk menjalani prosedur ini namun tidak mungkin boleh terlepas daripada risiko untuk menghidapi diabetes gestasi.

Meskipun memang benar bahawa kondisi ini biasa datang dan pergi ketika kehamilan secara sendiri dan boleh hilang selepas kelahiran
 namun masih ada kes ia akan kekal
.

Ini bermakna anda masih ada risiko untuk terkena kencing manis selepas bersalin dan risiko itu bukan hanya untuk si ibu malah juga kepada si bayi yang tidak bersalah.

Selepas itu, apa yang wanita perlu buat?

Jika ujian GTT mengesahkan bahawa anda negatif diabetes gestasi, maka wanita hamil mungkin boleh untuk meneruskan kehamilan dan kehidupan seharian seperti kebiasaan.

Namun jika anda disahkan positif, maka anda mungkin perlu mengubah dan mengatur cara hidup agar kehamilan dan kehidupan anda selamat serta tidak timbul komplikasi.

Antara
tip penting untuk mengawal dan merawat diabetes gestasi
 adalah dengan 4 langkah ini:

Menurunkan berat badan ketika sedang hamil.

Mengurangkan pengambilan makanan dan minuman bergula.

Mengamalkan diet yang sihat dan seimbang.

Melakukan senaman ringan sekitar 30 minit sehari.

Jadi kini anda sudah tahu kenapa kena minum air gula, kan? Paling penting, sentiasa pantau kadar gula dalam darah anda di rumah untuk tahu tahap kencing manis gestasi.
Jika sudah terlalu tinggi
, jangan terlambat untuk jumpa doktor!